title: Angela Carter

text: Angela Olive Carter (1940–1992) oli brittiläinen kirjailija. Häneltä on suomennettu romaanit "Maaginen lelukauppa" (1967) ja "Sirkusyöt" (1984) sekä satuteemainen novellikokoelma "Verinen kammio ja muita kertomuksia" (1979).


title: Angela Carter

text: Suomeksi on julkaistu myös Carterin tekstittämä lastenkirja "Kissankuria" (1981) ja hänen toimittamansa kirja "Pahoja tyttöjä, villejä naisia" ("Wayward Girls and Wicked Women: An Anthology of Subversive Stories", 1986). Valikoimaan "Värisyttävä kosketus" (1992) sisältyy Carterin novelli ”Herra” (1974).


title: Angela Carter

text: Angela Carter oli ateisti.


title: Simpsonit (13. tuotantokausi)

text: Simpsoneiden 13. tuotantokausi käynnistyi Yhdysvalloissa 6. marraskuuta 2001 ja päättyi 22. toukokuuta 2002. Suomessa kausi käynnistyi 24. helmikuuta 2002 ja päättyi 27. lokakuuta 2002.


title: Simpsonit (13. tuotantokausi)

text: DVD-boksi julkaistiin Suomessa 24. syyskuuta 2010. Yhdysvalloissa 13. kausi julkaistiin myös Blu-ray-versiona 24. elokuuta 2010.


title: Simpsonit (13. tuotantokausi)

text:
Noitaelämää (Hex And The City)
Homer pilaa mustalaisennustajan salongin ja mustalainen kiroaa tämän. Homer ei ole aluksi moksiskaan mutta pian Margelle kasvaa parta, Lisa muutuu hevoseksi ja Bartin kaula pidentyy. Homer päättää kaverien neuvosta hankkii maahisen, mutta mustalainen ja maahinen menevätkin naimisiin.


title: Simpsonit (13. tuotantokausi)

text:
Älytalo (House of Whacks)
Simpsonit ostavat arjen helpottamiseksi automatisoidun talon. Päätietokoneen ääni on Pierce Brosnan, joka yrittää saada Margen rakastumaan tähän ja tappaa Homerin.


title: Simpsonit (13. tuotantokausi)

text:
Velholapset (WizKids)
Bart ja Lisa käyvät noitakoulua ja Lordi Montymort haluaa Lisan taikavoimat itselleen, mutta tarvitsee Bartin apua.
Kun Bart joutuu vaikeuksiin, uusi tuomari syyttää aluksi Homeria ja myöhemmin myös Margea huonosta vanhemmuudesta ja keksii erikoisia rangaistuksia.Moe lähtee vanhaan opinahjoonsa ja jättää Homerin pitämään kapakkaa pystyssä. Kun uudistusintoa uhkuva Moe palaa ja muuttaa kuppilansa trendiravintolaksi, Homer juottaa vanhoja kanta-asiakkaita omassa autotallissaan.


title: Simpsonit (13. tuotantokausi)

text: Homer kirjoittaa onnenkekseihin ennustuksia, joista yksi johdattaa johtaja Burnsin naisjahtiin. Asiat mutkistuvat, kun heilan ex-miesystävä tulee mukaan kuvioihin.


title: Simpsonit (13. tuotantokausi)

text: Marge ihastuu talouspaperimieheen ja Homer ja Bart tekevät pilan siitä. Homer korvaa asian viemällä perheen ravintolaan. Ravintolassa esiintyy Mesmerino-niminen hypnotisoija, joka hypnotisoi Homerin 12-vuotiaaksi. Yhtäkkiä Homer alkaa kirkua kuin hullu. Homerin kavereiden avulla saadaan tietää, että Homer löysi vanhalta louhokselta ruumiin kun oli lapsi. Ruumis oli Waylon Smithers Sr.:in, eli Waylon Smithersin isän, joka kuoli Monty Burnsin ydinreaktoriin 1970-luvulla, ja pelasti näin koko Springfieldin.


title: Simpsonit (13. tuotantokausi)

text: Homerin rakettisekoilujen jälkeen kaupungin kirkko tuhoutuu. Herra Burns korjaa kirkon, sillä ehdolla, että se alkaa mainostaa. Tämä ärsyttää Lisaa, ja hän lakkaa uskomasta. Pitkän etsinnän ja Richard Geren tapaamisen jälkeen hän päättää ryhtyä buddhalaiseksi. Marge haluaa lahjoa Lisan takaisin kristityksi joululahjoilla. Lisa juoksee buddhalaistemppeliin ja kuulee, että voi juhlia kaikkia uskonnolisia juhlia buddhalaisuudestaan huolimatta. Niinpä Lisa palaa kotiin ja lupaa kunnioittaa kristittyjenkin tapoja.


title: Simpsonit (13. tuotantokausi)

text: Erä Monopolia johtaa Simpsonit perheriitaan, jota saapuu selvittämään ammattiauttaja Gabriel. Perhesuhteet alkavat toimia entistä paremmin, mutta ne joutuvat uudelleen koetukselle, kun Homerin ja Nedin Las Vegasissa taannoin naittamat neidot saapuvat yllättäen vierailulle aviomiestensä luo.


title: Simpsonit (13. tuotantokausi)

text: Margelle selviää, että sokeriyhtiö on vuosikaudet ujuttanut sokeria Springfieldin asukkaiden ruokavalioon. Tämän seurauksena kaupunki valitaan maailman lihavimmaksi.


title: Simpsonit (13. tuotantokausi)

text: Raivokohtaus johtaa Homerin leuan murtumiseen. Kun Homerin leuat sidotaan yhteen, hän oppii kuuntelemaan muita ja ottamaan heidät huomioon. Margesta arki alkaa maistua puulta.


title: Simpsonit (13. tuotantokausi)

text: Margen vanha tanssiaisheila tarjoaa Simpsoneille reilua rahasummaa, jos saa viettää viikonlopun Margen seurassa.


title: Simpsonit (13. tuotantokausi)

text: Kun elokuvatähden tytär joutuu kiusaajien armoille, apuun rientää Bart. Kaksikko viettää aikaa yhdessä, mutta Bart ei osaa päättää, haluaako olla yhdessä vai ei.


title: Simpsonit (13. tuotantokausi)

text: Isoisä tutustuu vanhainkodissa viehättävään naiseen. Tehdäkseen tähän vaikutuksen hän haluaa Homerin auton lainaksi, mutta Homer pelkää autonsa puolesta.


title: Simpsonit (13. tuotantokausi)

text: Kolmessa klassisessa tarinassa Simpsonit esittävät pääosaa. Homer johtaa Odysseuksena kreikkalaisarmeijaa Troijaa vastaan, Bart haluaa Hamletina kostaa isänsä kuoleman ja Lisa johtaa Jeanne d'Arcina ranskalaiset englantilaisia vastaan.


title: Simpsonit (13. tuotantokausi)

text: Simpsonit saavat kalliin puhelinlaskun ja he menevät puhelinkeskukseen, mutta eivät suostu maksamaan puhelinlaskua, joten puhelinkeskus katkaisee Simpsoneiden puhelinlinjat. Lisa yrittää soittaa Brasiliaan, mutta tunnustaa aiheuttaneensa kalliin puhelinlaskun. Hän paljastaa vanhemmilleen auttaneensa brasilialaista poikaa Ronaldoa, muttei ole kuullut hänestä pitkään aikaan. Lisa on huolissaan ja Simpsonit päättävät lähteä Rioon etsimään Ronaldoa. Mehumyyjä huijaa Homeria kaupungilla ja pienet lapset kerkeävät ryöstää hänet sillä hetkellä. Homer ja Bart ottavat laittoman taksin, jonka kuljettaja kidnappaa Homerin, mutta Bart kerkeää paeta. Riossa on karnevaalit ja Bart, Lisa ja Marge menevät sinne, kunnes flamingo-asuun pukeutunut henkilö huutaa Lisaa. Puvun alta paljastuu Ronaldo, joka kertoo saaneensa työpaikan. Ronaldo antaa Simpsoneille lunnasrahat Homerin pelastamiseksi ja he menevät hissillä vuorelle. He heittävät lunnasrahat kidnappaajille, hissin vaijeri pettää ja he putoavat. Homer on pelastettu, mutta käärme syö Bartin, joka alkaa sambaamaan käärmeen sisällä.


title: Simpsonit (13. tuotantokausi)

text:
Homer tuhoaa linnunpelättimen Simpsoneiden kasvimaalta ja saa variksista ystäviä itselleen. Varikset kuitenkin käyvät Homerin kimppuun kun Homer alkaa puhua "nyrkkisäännöistä". Homerin silmät joudutaan ompelemaan takaisin paikoilleen ja Homer saa kipulääkkeeksi marijuanaa. Tästä Homer saa ylennyksen, koska hän oli ainoa joka nauroi Johtaja Burnsin
vitseille. Pian lääkemarijuana kielletään ja Homer on pulassa, koska ei enää pysty nauramaan Burnsin vitseille.


title: Simpsonit (13. tuotantokausi)

text:
Kuin Forrest Gump konsanaan, Homer ryhtyy kertomaan elämäntarinansa.Koulussa käy puhumassa sarjakuvapiirtäjä ja Bartin mielestä homma on maailman helpoin. Bart ryhtyy sarjakuvapiirtäjäksi, jotta voisi jäädä eläkkeelle jo 12-vuotiaana. Hän keksii hahmon nimeltä "Raivofaija", joka muistuttaa tavoiltaan ja ulkonäöltään Homeria. Raivofaijan seikkailut perustuvatkin Homerin tekemisiin. Hahmo saavuttaa suuren suosion. BetterThanTV.com haluaa tehdä "Raivofaijasta" nettianimaatioita. Bart suostuu.
Homer näkee animaation ja raivostuu, kun tajuaa kuka ne on tehnyt. Homer menee kotiin ja kuristaa Bartia, mutta perhe sanoo että Homer on täysi raivopää. Homer päättää tyyntyä. Kun hän meinaa raivostua, hän tukahduttaa sen, mutta niskaan ilmestyy patti. Bart ei enää keksi "Raivofaijalle" mitään, koska Homer ei enää raivostu mistään.
Bart ja Milhouse tekevät ansan, johon Homer menee, mutta BetterThanTV.com on mennyt konkurssiin ja Bart joutuu lopettamaan sarjakuvauransa.Kun Manjulaa eivät petihommat kiinnosta, Apu hairahtuu syrjähyppyyn pirtelöfirmassa työskentelevän neitokaisen kanssa. Homer ja Marge tekevät parhaansa paikatakseen pariskunnan välit.


title: Simpsonit (13. tuotantokausi)

text: Välttääkseen reput liikunnassa Lisa ryhtyy harrastamaan voimistelua. Salilla hän tutustuu opiskelijatyttöihin ja pääsee oikean ikänsä salaamalla mukaan yliopistokuvioihin.


title: Simpsonit (13. tuotantokausi)

text: Simpsoneiden uuteen pihalampeen ihastuu erittäin harvinainen kiljutoukka, jonka vahingoittamisesta Homer tuomitaan yhdyskuntapalveluun. Juonenkäänteet vievät Homerin aina sähkötuoliin saakka, syytettynä vanhan naisen murhasta.


title: Simpsonit (13. tuotantokausi)

text: Homer perustaa Lennyn ja Carlin kanssa uuden lainvalvontayksikön, Springshieldin, jolle pormestari Quimby pian luovuttaa vastuun kaikesta Springfieldin lainvalvonnasta. Lainvalvojana toimiessaan Homer saavuttaa vihdoinkin Springfieldin asukkaiden kunnioituksen. Kun Läski-Tony, jonka Homer oli vanginnut, vapautuu vankilasta, hän uhkaa miehineen surmata Homerin ellei tämä jätä lainvalvontatehtäviään ja kaupunkia taakseen. Läski-Tony saapuu Simpsoneiden talolle ja on tappaa Homerin, kun kuin tyhjästä ammutut luodit kaatavat Tonyn ja hänen miehensä. Homer päättää luovuttaa poliisivirkansa ensimmäiselle ohikulkijalle, joka sattuu olemaan komissaario Wiggum. Paljastetaan, että salaperäinen ampuja oli Maggie, joka oli ampunut huoneensa ikkunasta ja piilottaa kiväärin sänkynsä lakanoihin juuri kun Homer ja Marge astuvat huoneeseen ja katsovat näennäisesti nukkuvaa tytärtään.


title: Kylie Minoguen diskografia

text: Australialaisen laulaja-lauluntekijä Kylie Minoguen diskografia käsittää kaksitoista studioalbumia, viisi livealbumia, kaksitoista kokoelma-albumia, neljä EP-levyä, kaksitoista remixalbumia ja 55 singleä. Lisäksi Kylie Minogue on esiintynyt muiden artistien kanssa ja sanoittanut kappaleita lukuisille muille artisteille.


title: Michael Chabon

text: Michael Chabon (s. 24. toukokuuta 1963 Washington DC) on yhdysvaltalainen kirjailija. Hänen esikoisromaaninsa "Pittsburghin mysteerit" (1988) ilmestyi kirjoittajan ollessa 24-vuotias, ja siitä tuli suuri menestys. Romaani oli nuoruuskuvaus kaupungista, jossa Chabon opiskeli kirjallisuutta. Chabon sai vuonna 2001 Pulitzerin kirjallisuuspalkinnon teoksesta "The Amazing Adventures of Kavalier & Clay".


title: Michael Chabon

text: Chabon voitti parhaan romaanin Nebula- ja Hugo-palkinnon teoksellaan "The Yiddish Policemen's Union".


title: Elizabeth Chadwick

text: Elizabeth Chadwick on brittiläinen historiallisten romaanien kirjoittaja. Häneltä on suomennettu Richard Geren tähdittämään elokuvaan perustuva romaani "Lancelot– Ensimmäinen ritari".


title: Sally Chapman

text: Sally Chapman Osbon on yhdysvaltalainen jännityskirjailija. Hän on kirjoittanut myös nimellä Annie Griffin.


title: All Shall Perish

text: All Shall Perish on Oaklandissa, Kaliforniassa vuonna 2002 perustettu deathcore-yhtye. Yhtyeen musiikki yhdistelee pääpiirteittäin death metallia sekä deathgrindia. All Shall Perish tunnetaan laulaja Hernan ”Eddie” Hermidan demonimaisesta örinästä ja omalaatuisesta karjumisesta. Yhtyeen debyyttialbumi "Hate, Malice, Revange" ilmestyi vuonna 2003 japanilaisen Amputed Vein -levy-yhtiön kustantamana. Vuonna 2005 Nuclear Blast uudelleenjulkaisi albumin. Yhtyeen toinen studioalbumi "The Price of Existence" julkaistiin vuonna 2006. Se sai kotimaassaan Yhdysvalloissa positiivisen vastaanoton. Albumi myi Yhdysvalloissa noin 20 000 kappaletta. Yhtyeen ensimmäiselle singlelle "Eradication" tehtiin musiikkivideo, joka alkoi pian pyöriä MTV2:n "Headbanger's Ball" -ohjelmassa.


title: All Shall Perish

text: Kitaristi Caysen Russo ja vokalisti Craig Betit esiintyvät ainoastaan yhtyeen ensimmäisellä studioalbumilla. Heidän paikkansa ottivat toiselle studioalbumille Chris Storey ja Hernan ”Eddie” Hermida. All Shall Perish julkaisi kolmannen studioalbuminsa "Awaken the Dreamers" 16. syyskuuta 2008.


title: All Shall Perish

text: All Shall Perish on viime vuosina kiertänyt ympäri Yhdysvaltoja esiintymässä yhdessä muiden tunnettujen deathcore-yhtyeiden kanssa. All Shall Perish on esiintynyt ainakin yhtyeiden Suicide Silencen, Throught the Eyes of the Deadin, The Red Chordin, The Acacia Strainin, Job for a Cowboyn ja Misery Indexin kanssa.


title: Tuula Laaksalo

text: Tuula Kaarina Laaksalo (o.s. Hyytiäinen, s. 21. huhtikuuta 1953 Rovaniemi) on suomalainen keihäänheittäjä. Laaksalo voitti keihäänheiton Suomen mestaruuden kolme kertaa ja sijoittui neljänneksi kesäolympialaisissa 1984. Hänen ennätystuloksensa on 67,40 m vuodelta 1983. Seuratasolla hän edusti Virtain Urheilijoita.


title: Tuula Laaksalo

text: Laaksalo edusti Suomea kahdesti olympialaisissa. Vuoden 1984 Los Angelesin kisojen lisäksi hän oli mukana Soulissa 1988 mutta karsiutui loppukilpailusta sijoituttuaan karsinnassa 13:nneksi. MM-kilpailuissa hän sijoittui kuudenneksi Helsingissä 1983 ja oli karsinnan 20:s Roomassa 1987. EM-kilpailuissa hän sijoittui 12:nneksi Ateenassa 1982 ja oli karsinnan 15:s Stuttgartissa 1986.


title: The Flower Kings

text: The Flower Kings on ruotsalainen progressiivista rockmusiikkia soittava yhtye. Sen perusti pitkän linjan rock-kitaristi Roine Stolt vuonna 1994. Yhtyeen ensimmäinen konsertti oli Uppsalassa 20.4.1994. Stolt säveltää ja sanoittaa myös lähes kaikki yhtyeen kappaleet itse. Vuonna 1993 miettiessään vaihtoehtoja yhtyeen nimelle Stolt mieltyi valitsemaansa, koska The Flower Kings "kuulostaa niin positiiviselta ja siinä on hippiaikakauden vivahde".


title: The Flower Kings

text: Yhtyettä perustaessaan Stolt mainitsee halunneensa tehdä sinfonista rock-musiikkia. Lisäksi hän halusi palata samankaltaisen progressiivisen musiikin pariin, jota hän teki 1970-luvulla Kaipa-yhtyeessä.


title: The Flower Kings

text: The Flower Kingsin musiikissa on kuultavissa vaikutteita progressiivisilta rockyhtyeiltä, kuten Yes ja Genesis. Sanoitukset ovat positiivisia ja ne kertovat mm. rauhasta, rakkaudesta ja henkimaailmasta.


title: The Flower Kings

text: Toiseksi viimeisimmän studioalbumin jälkeen yhtye piti viiden vuoden tauon, jolloin kokoonpanon jäsenet tekivät levyjä muissa projekteissaan. Vuonna 2012 tauon jälkeen The Flower Kings julkaisi uuden albumin Banks of Eden ja lähti saman vuoden syksyllä kiertueelle. Yhtye jatkoi kiertämistä vuoden 2013 puolella yhdessä Neal Morse band -kokoonpanon kanssa. Kiertueella yhtyeet soittivat omia kappaleitaan ja lisäksi Transatlantic-superryhmän musiikkia.


title: Jonathan Coe

text: Jonathan Coe (s. 1961 Birmingham, Englanti) on brittiläinen kirjailija. Hän asuu Lontoossa. Coen esikoisromaani ilmestyi 1987 ja hän teki kansainvälisen läpimurron vuonna 1994.


title: Jonathan Coe

text: "Unen talossa" (1997) Coe tarkastelee 1980- ja 1990-lukua rinnan. "Konnien klubi" (2001) on 1970-luvun koululais- ja yhteiskuntakuvaus.


title: Simpsonit (6. tuotantokausi)

text: Simpsoneiden 6. tuotantokausi käynnistyi Yhdysvalloissa 4. syyskuuta 1994 ja päättyi 21. toukokuuta 1995. Suomessa kausi käynnistyi 11. maaliskuuta 1995 ja päättyi 23. maaliskuuta 1996.


title: Simpsonit (6. tuotantokausi)

text: Kuudes kausi julkaistiin Yhdysvalloissa DVD:llä 16. elokuuta 2005 ja Suomessa 24. syyskuuta 2005.


title: Simpsonit (6. tuotantokausi)

text: Lisan luokalle tulee uusi Allison-niminen tyttöoppilas (ääniroolissa Winona Ryder). Lisa huomaa pian Allisonin olevan häntä nuorempi ja taitavampi. Hän jopa voittaa Lisan kouluorkesterin karsinnoissa saksofonin soitossa. Lisa alkaa tuntea olevansa "keskiverto" Allisoniin verrattuna ja synkistyy. Lisa yrittää tukahduttaa kateuden ja ystävystyä Allisonin kanssa mutta huomaa pian tämän älykkyyden ja käsityötaitojen olevan omaa luokkaansa häneen verrattuna, varsinkin kun Allison on saanut koulun dioraamakilpailun työnsä valmiiksi monta viikkoa etuajassa. Lisa yrittää valmistaa itsekin oman dioraamansa, mutta tuuletin puhaltaa sen ikkunasta ulos. Epätoivoissaan Lisa tekee Bartin kanssa sopimuksen Allisonin dioraaman sabotoinnista. Kilpailupäivänä Lisa vaihtaa Allisonin dioraaman Bartin valedioraamaan, mutta Lisan omatunto alkaa kolkuttaa niin vahvasti, että hän paljastaa Allisonin oikean kilpailutyön. Se ei kuitenkaan voita, kuten ei myöskään Lisan dioraama. Sen sijaan Ralphin Star Wars -aiheiset lelut (Ralph ei tiedä mitä dioraama tarkoittaa) vakuuttavat tuomarina toimivan Skinnerin, ja Ralph voittaa. Lisa ja Allison tajuavat, kuinka tyhmää kilpaileminen on, ja he ystävystyvät. He myös kutsuvat Ralphin mukaansa leikkimään.


title: Simpsonit (6. tuotantokausi)

text: Samaan aikaan Homer löytää tien varresta kolaroineen sokerisäiliöauton ja lapioi tieltä mukaansa kilokaupalla sokeria. Hän alkaa myydä sitä paljon kalliimmin kuin kaupan sokeria, tosin huonolla menestyksellä. Homer vartioi sokeria niin tiukasti, että Marge alkaa huolestua. Sokeri houkuttelee luokseen parven mehiläisiä läheiseltä mehiläisfarmilta. Farmarit luulevat Homerin houkutelleen mehiläiset luokseen tarkoituksella, jotta voisi myydä nämä sitten takaisin. Farmarit tarjoavat Homerille isoa summaa mehiläisten takaisinostosta ja Homer suostuu. Valitettavasti silloin alkaa sataa, jolloin sokeri liukenee ja mehiläiset lähtevät. Aluksi Homer parkuu sokerinsa perään, mutta tunnustaa pian Margelle, että oppi läksynsä ja että "sokerivuori on liikaa yhdelle miehelle".


title: Simpsonit (6. tuotantokausi)

text: Luettuaan rakkausromaanin Marge päättää, että hänen ja Homerin täytyy kertoa lapsilleen rakkaudesta. Simpsonit muistelevat aiempia romanttisia tapauksiaan ja tuntevat joutuvansa toteamaan, ettei rakkaus toimi. Homer kuitenkin pelastaa päivän sanomalla, että yksi suhde on kyllä toiminut - hänen ja Margen.Bart ja Lisa suostuttelevat vanhempansa lähtemään juuri avattuun Tikku ja Takku -huvipuistoon, joka parodioi Pariisin Disneyland-huvipuistoa. Kohdattuaan puistossa muutamia väkivaltaisia kohteita Homer ja Marge menevät "Vanhempiensaarelle", ja Bart ja Lisa jatkavat puiston tutkimista. Loma näyttää sujuvan hyvin, kunnes professori Frink tajuaa, että puiston kaikki Tikku- ja Takku-robotit kääntyvät luojiaan vastaan. Teoria osoittautuu todeksi, kun lauma Tikku- ja Takku-robotteja lähestyy Simpsoneita. Homer heittää robotteja päin kaiken mitä pystyy ennen kuin tajuaa, että kameran välähdys tuhoaa robotit. Perhe ottaa lahjatavarapuodista lisää kameroita ja voittaa piirroshahmoarmeijan. Roger Meyers Jr. kiittää perhettä, joka myöntää, että oikeastaan se oli heidän kaikkien aikojen paras lomansa.


title: Simpsonit (6. tuotantokausi)

text: Sideshow Bob (Kelsey Grammer) vapautuu vankilasta ja hänet julistetaan republikaaniseksi ehdokkaaksi Springfieldin pormestarinvaaleihin. Bart ja Lisa auttavat pormestari Quimbyn vaalikampanjassa, joka kuitenkin epäonnistuu ja Bob voittaa vaalit. Joidenkin päivien kuluttua Simpsonit heräävät huomatakseen vain, että heidän talonsa hajotetaan uuden moottoritien tieltä.


title: Simpsonit (6. tuotantokausi)

text: Bart ja Lisa alkavat epäillä, että Bob on jollain lailla onnistunut peukaloimaan valintaa. Tutkiessaan äänestystilastoja Lisalle jätetään lappu, jossa kerrotaan, että joku tietää mitä oikeasti tapahtui. Viestinjättäjä on Waylon Smithers, joka ei pidä Bobin menettelytavoista. Smithers antaa Bartille ja Lisalle sen miehen nimen, joka äänesti Bobia, mutta hän onkin oikeasti ollut jo hyvin pitkän aikaa kuollut. Sisarukset tajuavat, että jokainen henkilö, joka "äänesti" Bobia, on oikeasti jo kuollut. Bart ja Lisa huijaavat Bobin tunnustamaan rikoksensa, ja hänet palautetaan takaisin vankilaan.


title: Simpsonit (6. tuotantokausi)

text: Vierailevat näyttelijät: Kelsey Grammer, Larry King, Dr. Demento ja Phil Hartman


title: Simpsonit (6. tuotantokausi)

text: Bart ja Lisa leikkivät intiaaneja ystäviensä kanssa, kunnes vanhemmat huutavat, että on aika lähteä kirkkoon. Kirkossa Bart alkaa leikkiä peikkonukella, jonka Marge takavarikoi heti. Kun pastori Lovejoy lopettaa saarnansa hän huomaa, "etteivät jotkut kuunnelleet". Pastori Lovejoy pyytää tytärtään Jessicaa (Meryl Streep) lukemaan saman kappaleen. Bart ihastuu Jessicaan, joka kutsuu hänet luokseen syömään. Jessica paljastuu ilkeäksi ja hän ja Bart pitävät hauskaa, mutta hauskuus loppuu, kun Jessica lavastaa (virittää syyt) Bartin kolehtivarkaaksi.


title: Simpsonit (6. tuotantokausi)

text: Homer ja Marge käyvät karkkimessuilla, jossa Homer onnistuu varastamaan karkkia. Myöhemmin, kun Homer vie lasten lastenvahtia Ashley Grantia kotiin, hän huomaa karkin olevan kiinni hänen housuissaan ja tarttuu siihen. Ashley tietenkin käsittää sen seksuaalisena häirintänä. Joukko vihaisia mielenosoittajia ilmaantuu Simpsonien talon ulkopuolelle syyttäen Homeria Ashleyn rinnalla. Homer vakuuttaa muulle perheelle asioiden järjestyvän, sillä he muuttavat meren alle. Homer haaveilee uudesta elämästä veden alla kalojen kanssa (kohtaus on parodia Disneyn "Pieni merenneito" -elokuvasta). Kaikki Homerin yritykset todistaa itsensä viattomaksi menevät pieleen, kunnes hän kertoo hänen näkemyksensä tarinasta televisiossa. Talonmies Willie näkee Homerin puheen ja antaa hänelle salaa nauhoitetun videon, joka näyttää, että loppujen lopuksi Homer oli syytön.


title: Simpsonit (6. tuotantokausi)

text: Vieraileva näyttelijä: Dennis Franz.


title: Simpsonit (6. tuotantokausi)

text: Homerin ja Margen liitto alkaa kuivua heidän häviävän seksielämänsä vuoksi, mutta isoisä keksii ihmelääkkeen joka parantaa heidän ongelmansa. Homer ja isoisä aloittavat liiketoiminnan yhdessä ja alkavat myydä yleisesti "Simpson and Son's Tonic" -nimettyä lääkettä. Kun he vierailevat maalaistalossa jossa Homer kasvoi, he alkavat riidellä, ja isoisä kutsuu Homeria "vahingoksi". Homer kieltäytyy puhumasta isälleen enää koskaan ja päättää olla parempi isä omille lapsilleen. Myöhemmin hän palaa maalaistaloon sattumalta samaan aikaan isoisän kanssa. He sytyttävät kumpikin vahingossa tulipalon taloon ja tulevat sopineeksi riitansa.


title: Simpsonit (6. tuotantokausi)

text: Vieraileva näyttelijä: Phil Hartman


title: Simpsonit (6. tuotantokausi)

text: Saatuaan elinikäisen porttikiellon Moen kapakkaan Homer etsii uutta vakiopaikkaa, muun muassa "Terveydeksi"-sarjan baarista, ja asettuu lopulta lentäjien baariin. Homeria luullaan lentäjäksi, ja kun hän romuttaa lentokoneen, Simpsonit saavat vapaalentoliput minne tahansa Amerikassa. Margelle tulee koneessa epämukava olo, ja hän myöntää pelkävänsä lentämistä. Marge menee terapiaan terapeutti Dr. Zweigin (Anne Bancroft) luokse, joka paljastaa Margen pelon juuret. Ongelma on, että Margen isä oli oli mieslentoemäntä. Zweig vakuuttaa Margelle, että mieslentoemännät, "lentoisännät", ovat nykyään hyvin yleisiä, ja Marge parantuu pelostaan.


title: Simpsonit (6. tuotantokausi)

text: Vierailevat näyttelijät: Anne Bancroft, Ted Danson, Woody Harrelson, Rhea Perlman, John Ratzenberger ja George Wendt.


title: Simpsonit (6. tuotantokausi)

text: Töissä Homer ihmettelee Lennyn ja Carlin mukavia tuoleja hänen tuolinsa ollessaan hajalla. Lenny ja Carl eivät kerro mitään vaan sanovat: "Se on salaisuus." Homer tahtoo asiasta selon ja kiinnittää Lennyn autoon maalipurkin, jossa on reikä. Auto pysähtyy salaseura Kivenhakkaajien kokoontumispaikalle, ja Homer tahtoo jäseneksi. Isoisä sanoo olevansa Kivenhakkaajien jäsen ja Homer pääsee mukaan. Asiat sujuvat hyvin, mutta Homerin liattua pyhän pergamentin hänet erotetaan. Kivenhakkaajat näkevät Homerin kyljessä liiton tunnuksen näköisen syntymämerkin. Homer pääsee johtajaksi. Kaikki kuitenkin vain mielittelevät Homeria ja tämä väsyy. Liitto alkaa hoitaa lapsia, joten kaikki suuttuneena lisäävät ehdon: Ei Homereita. Simpsonit perustavat oman kerhonsa.


title: Simpsonit (6. tuotantokausi)

text: Vieraileva näyttelijä: Patrick Stewart.


title: Simpsonit (6. tuotantokausi)

text: Homer kertoo lapsilleen pitkän tarinan Maggien syntymästä. Vuonna 1993 Homer oli työssä keilahallissa, vaikka saikin sieltä vähemmän palkkaa kuin ydinvoimalasta. Simpsonit joutuvat toteamaan, että pärjäävät rahoillaan vain, mikäli kaikki säilyy täsmälleen sellaisena, kuin se oli sillä hetkellä. Marge kuitenkin tulee taas kerran raskaaksi, mutta yrittää salata uutisen Homerilta. Homer saa kuitenkin lopulta selville ja rahaongelmien takia joutuu palaamaan takaisin entiseen työhönsä ydinvoimalaan. Vaikka hän pelkääkin paljon ajatusta kolmannesta lapsesta, Homer rakastuu Maggieen sillä samalla sekunnilla, kun näkee tämän ensi kertaa.


title: Simpsonit (6. tuotantokausi)

text:
Jälki-istunnon aikana Bart löytää vahingossa taivaalta komeetan, ja käy ilmi, että komeetta tulee suoraan kohti Springfieldiä. Avaruuteen lähetetään raketti tuhoamaan komeetta, mutta lähtö epäonnistuu ja se räjäyttää kaupungin ainoan sillan niin että koko Springfield jää loukkuun. Simpsonit ja Flandersin jakavat pommisuojan, jonka Ned oli rakentanut, ja koettavat suojautuvat komeetalta. Pian kaikki kaupungissa tulevat samaan suojaan, mutta ovea ei saada kiinni, ellei joku lähde suojasta ulos. Homer päättelee, että ainut käyttökelvoton henkilö sisällä on Ned, ja hän pakottaa miehen lähtemään. Homer alkaa tuntea syyllisyyttä päätöksestään ja jättää suojan – ja niin tekevät lopulta kaikki muutkin. Tuholta kuitenkin vältytään, kun komeetta palaa ilmakehän saasteissa chihuahuan pään kokoiseksi kokoiseksi ja koko kaupunki selviää. Asukkaat päättävät polttaa planetaarion, jotta samanlaista katastrofia ei enää voisi tapahtua.Hassu-Klovni on pikkuhiljaa köyhtymässä, koska haaskaa rahaa taloihin, mahdottomiin vedonlyönteihin ja sytyttää tupakkansa sadan dollarin seteleillä. Hassu päättää perustaa klovnikoulun, jotta muut tekisivät pieniä klovninhommia Hassun puolesta. Homer on menossa töihin ja huomaa tienvarsimainoksien uusiutuneen.
Homer ostaa kaiken mitä mainoksissa on muttei mene klovnikouluun. Pian kaikki näyttävät klovneilta Homerin silmissä ja tämä päättää lähteä klovnikouluun. Homer pääsee koulun sujuvasti, muttei osaa Hassun pyörätemppua. Homer alkaa tehdä klovintyötä. Sillä aikaa Hassu häviää suuren vedonlyönnin Läski-Tonylle (Joe Mantegna). Hassu pakenee. Mafia alkaa etsiä Hassua saadakseen rahat.


title: Simpsonit (6. tuotantokausi)

text: Pian he näkevät Homerin klovninasussa Evergreen Terracella ja nappaavat tämän. Homer yrittää selittää, ettei hän ole Hassu, mutta turhaan. Perillä kummisetä Don Vittorio DiMaggio päättää tappaa Homerin, luullen tätä Hassuksi, mutta jos Homer tekee pyörätempun, hän pääsee vapaaksi. Homer ei onnistu. Pian Hassu saapuu paikalle, koska tuli maksamaan pelivelkojaan. Don Vittorio päättää päästää kummatkin vapaaksi, jos he tekevät yhtäaikaa pyörätempun samalla pyörällä. He onnistuvat niukin naukin tempusta.


title: Simpsonit (6. tuotantokausi)

text: Vierailevat näyttelijät: Dick Cavett, Johnny Unitas.Bart soittaa pilapuhelun Australiaan, ja puhelu kestää kuusi tuntia ja maksaa 900 dollaria. Puhelun aiheuttamien valitusten muassa Bartia kutsutaan huijariksi, ja hänet pakotetaan menemään Australiaan esittämään sen kansalaisille julkinen anteeksipyyntö. Bartin pyydettyä anteeksi Australialta parlamentti haluaisi antaa hänelle vielä rangaistuksen. Bart ja Homer pakenevat paikalta, mutta Bart hyväksyy rangaistuksen vielä myöhemmin. Ennen rangaistuksen suorittamista hän näyttää australialaisille takamustaan ja perhe lähtee helikopterilla pois.


title: Simpsonit (6. tuotantokausi)

text: Vierailevat näyttelijät: Phil Hartman


title: Simpsonit (6. tuotantokausi)

text: Huonon sijoituksen jälkeen Homer joutuu lainaamaan rahaa Patty ja Selma Bouvierilta. Vastauksena pari tekee Homerin elämästä onnetonta. Margen tajuttua asian Homer päättää ryhtyä autonkuljettajaksi, mutta ei pääse työhön, koska ei omista autonkuljettajakorttia. Kun hän päättää anoa sitä, Patty ja Selma hylkäävät hänet joka tasolla. Siskokset alkavat polttaa tupakkaa, mutta heidän tarkastajansa ilmoittaa, että sellainen toiminta voi aiheuttaa heille heidän ylennystensä menetyksen. Homer toimii nopeasti ja väittää savukkeiden olevan hänen omiaan, ja pelastaa näin Pattyn ja Selman siinä samassa puhdistaa nimensä heidän silmissään. Sillä välin Bart pakotetaan balettiin, mutta tajuaakin nauttivansa siitä.


title: Simpsonit (6. tuotantokausi)

text: Vierailevat näyttelijät: Susan Sarandon ja Mel Brooks


title: Simpsonit (6. tuotantokausi)

text: Springfield valitaan Yhdysvaltojen epämiellyttävimmäksi kaupungiksi. Tämän takia turistit katoavat ja Bart uhkaa menettää elinkeinonsa, väärennettyjen karttojen myymisen, joissa on sijainnit julkkisten kodeista. Kaupungin kokouksessa mietitään turistipyydyksiä. Margen ehdotus filmifestivaaleista saa kannatusta. Kaikki rupeavat tekemään elokuvia. Bart ja Lisa tekevät elokuvan "Ikuinen kamppailu", jossa Homer yrittää saada housut jalkaan. Flandersit tekevät elokuvan Mooseksesta. Elokuvakriitikko Jay Sherman valitaan tuomaristoon. Filmijuhlissa nähdään mm. Apun ryöstö, Moe Szyslakin baarilaulu ja Barney Gumblen elokuva juopon elämästä. Barneyn elokuva saa kiitosta herkkyydestään. Myös johtaja Burnsin elokuva esitetään, mutta se on kaikkien mielestä itserakasta. Burns on lahjonut pormestari Quimbyn ja Hassu-klovnin äänestämään häntä. Barney kuitenkin voittaa. Marge luulee että johtaja oppi ettei kaikkea saa rahalla. Burns yrittää saada myös oscarin lahjomalla kaikki Hollywoodissa.Pukin pikku apuri rakastuu tyttövinttikoiraan, joka loppujen lopuksi synnyttää 25 pentua. Pennut aiheuttavat Homerille ja Margelle hankaluuksia, ja he päättävät antaa ne pois. He saavat joitakin tarjouksia, mutta pennut eivät tahdo joutua poisannetuiksi, joka johtaa siihen, että herra Burns varastaa ne. Burns näyttää ulospäin pitävän huolta pennuista, mutta paljastaa suunnittelevansa pennuista itselleen smokkia. Bart ja Lisa hiipivät sisään mutta epäonnistuvat pelastusyrityksessään. Kun Burns on aikeissa tappaa pennut, Bart sijoittaa sen pennun, jonka Burns on suunnitellut pitävänsä itsellään, muiden pentujen sekaan toivoen, että Burns ei tapa niitä, jos ei tiedä mikä on mikäkin. Burns kuitenkin huomaa, että hänen koiransa osaa nousta ylös - mutta tajuaa sitten, että ne kaikki osaavat. Lopulta hän muuttaa mielensä ja päättää olla tappamatta yhtään koiraa.Koulun rahat ovat lopussa eikä mistään ole tulossa lisää. Bart saa Skinnerin ja Krabappelin välit poikki ja koulu rupeaa lakkoon. Kaupungin kokouksessa päätetään, että kaupunkilaiset rupeavat antamaan sijaisopetusta koululla. Myös Marge tulee opettajaksi, mistä Bart ei pidä. Skinner ja Krabappel sopivat, mutta rahaa ei ole. Ratkaisu löytyy, luokkahuoneiden perät vuokrataan vankiselleille.


title: Simpsonit (6. tuotantokausi)

text: Bart saa vatsakivun syötyään vahingossa metallimuron, ja luhistuu lääkintähuoneen lattialle. Leikkauksen jälkeen selviää, että hänellä on umpisuolentulehdus. Vieraillessaan Bartin luona Lisa tapaa Veri-ien Murphyn toisella sairaalaosastolla. Hän lainaa Lisalle oman saksofoninsa koulun esitykseen, mutta palatessaan Lisa huomaa miehen kuolleen. Lisa on ainut, joka osallistuu miehen hautajaisiin, ja hän vannoo varmistavansa, että jokainen Springfieldissä tuntee Veri-ien Murphyn nimen. Lisa päättää kunnioittaa Veri-ientä soittamalla hänen albuminsa radiossa, mutta ei pysty ostamaan sitä. Bart ostaa sen hänelle käyttäen niitä hyvitysmaksuja, jotka sai Hassu-klovnilta syötyään tämän metallia sisältänyttä ruokaa. Salama iskee aseman antenniin, ja lähettää albumin jokaiseen Springfieldin radioon.Vierailevat näyttelijät: Ron Taylor, Steve Allen ja Phil Hartman


title: Simpsonit (6. tuotantokausi)

text: Marge pidättää rikollisen, joka huijasi Homerin rahat. Tämän jälkeen alkaa arki maistua puulta ja Marge ryhtyy poliisiksi. Hän onkin hyvä poliisi, mutta hän huomaa että hänen ystävänsä pelkäävät tätä. Homer pelkää että menettää talon miehen paikan. Marge irtisanoo itsensä koska poliisi on hänen mielestään korruptoitunut.


title: Menneisyyden haamut

text: Menneisyyden haamut () on vuonna 1997 ensi-iltansa saanut yhdysvaltalainen toimintaelokuva, jonka ohjasi Yossi Wein ja käsikirjoittivat David Sparling, sekä Danny Lerner, joka oli myös mukana elokuvan tuottajana. Pääosaa esitti Michael Paré.


title: Menneisyyden haamut

text: 23 vuotta sitten 6-vuotias nykyinen Portlandin poliisi Jim Randall näki vanhempiensa ja siskonsa murhan. Nyt Randall yrittää pysäyttää huumejengin, jota johtaa Panella, jonka palkkamurhaajat Velazquez ja Birch murhasivat Randallin perheen 23 vuotta sitten. Erään tehtävän aikana toinen poliisi keskeyttää Randallin pahat aikeet, jonka seurauksena hänen pomonsa Sam Washburn käskee Randallin psykiatriseen terapiaan. Randallin terapia istunnot johtavat muistojen virtaavan selkeämmin hänen mieleensä, jotka pian astuvat todelliseksi. Myöhemmin hän saa selville Washburnin olleen mukana juonessa ostaa Randallin perheen maatilan. Washburnin kuoleman jälkeen hänen vaimonsa antaa Randallille kansion, jonka jäljet johtavat Hyperion Export -yhtiön jäljille, jota johtaa kaupungin entinen pormestari Canning. Randall päättää kostaa perheensä murhaajille tietäen tarkalleen kennen perään mennä.


title: Menneisyyden haamut

text: Elokuva julkaistiin DVD:lle Yhdysvalloissa 31. toukokuuta 2005.


title: Amymone

text: Amymone (, ”viaton”) oli kreikkalaisessa mytologiassa yksi viidestäkymmenestä Danaoksen tyttärestä, danaideista. Hän purjehti muun perheensä mukana Libyasta Argokseen paetessaan setäänsä Aigyptosta, joka halusi naittaa veljentyttärensä viidellekymmenelle pojalleen.


title: Amymone

text: Poseidon oli suitsinut Argoksen jokien alkulähteet sen jälkeen kun kaupungin perustaja Inakhos oli kiistassa kaupungin suojelijasta tuominnut tehtävän hänen sijastaan Heralle. Ensimmäisen version mukaan Amymone näki metsästäessään hirven, jota hän heitti keihäällään. Keihäs kuitenkin osui nukkuvaan satyyriin, joka neidon huomatessaan lähti ajamaan tätä takaa maatakseen tämän kanssa. Amymome pyysi Poseidonia apuun, joka saapui paikalle ja heitti satyyriä kolmikärjellään osuen kuitenkin kallioon. Satyyrin paettua Poseidon makasi itse Amymonen kanssa ja tämän jälkeen pyysi Amymonea vetämään kolmikärjen kalliosta. Syntyneestä halkeamasta alkoi virrata vettä. Tästä suhteesta syntyi Nauplios.


title: Amymone

text: Tarinasta on useita hieman poikkeavia muunnelmia. Yhden mukaan kaupungin kärsiessä kuivuudesta Danaos lähetti tyttärensä etsimään vettä. Amymone nukahti kesken tehtävänsä, jolloin satyyri yritti vietellä hänet. Toisessa Poseidon ihastuu Amymoneen lähtiessään katsomaan tätä Tritonin kehotuksesta. Joissain muunnelmissa Poseidon yksinkertaisesti vain näyttää lähteen paikan.


title: Amymone

text: Aigyptoksen saavuttua poikineen myöhemmin Argokseen Danaos antoi periksi veljensä vaateille säästääkseen Argoksen taistelulta. Hän kuitenkin käski tyttäriensä surmata miehensä heti hääyönä. Kuten muutkin hänen sisarensa, Hypermnestraa lukuun ottamatta, Amymone totteli isäänsä ja surmasi aviomiehensä Enkeladoksen.


title: Amymone

text: Lernan hydralla oli pesä Amymonen löytämän lähteen vieressä.


title: Maverick

text: Maverick tarkoittaa seuraavia asioita:


title: Fredericksburgin taistelu

text: Fredericksburgin taistelu käytiin Fredericksburgin kaupungissa ja sen ympäristössä Virginiassa 11.–15. joulukuuta 1862 kenraali Robert E. Leen Pohjois-Virginian armeijan ja Unionin Potomacin armeijan välillä. Unionin joukot olivat kenraalimajuri Ambrose Burnsiden komennossa. Taistelu muistetaan koko Yhdysvaltain sisällissodan yksipuolisimpana. Unionin armeija kärsi hirvittäviä tappioita turhissa etulinjahyökkäyksissä 13. joulukuuta konfederaation puolustusjoukkoja vastaan kaupungin kukkuloilla, lopettaen lyhyeen heidän kampanjansa konfederaation pääkaupunkia Richmondia vastaan.


title: Fredericksburgin taistelu

text: Etelävaltioiden joukkojen johdossa olivat kenraalit James Longstreet ja Stonewall Jackson. Unionin puolella joukkoja komensivat muun muassa George Meade, Joseph Hooker ja Abner Doubleday. Taistelut raivosivat kaupungin takaisilla kukkuloilla ankarina, Unionin joukkoihin kuulunut irlantilaisprikaati menetti puolet miehistään 13. joulukuuta, mutta onnistui silti etenemään pidemmälle kuin yksikään muu unionin yksikkö. Konfederaation joukot puolustautuivat unionin joukoilta kiviaidan suojissa, ja onnistuivat aiheuttamaan liittovaltion joukoille ankaria tappoita. Taistelu päättyi etelävaltioiden voittoon, ja Burnside vapautettiin kuukauden kuluttua unionin armeijan komennosta. Taistelussa haavoittui kuolettavasti kaksi unionin prikaatinkenraalia, George D. Bayard ja Conrad F. Jackson. Etelävaltioiden puolelta kaatuivat prikaatinkenraalit Maxcy Gregg ja Thomas Reade Rootes Cobb.


title: Fredericksburgin taistelu

text: Taistelukentän paikalla Spotsylvanian piirikunnassa on nykyisin ulkomuseoalue nimeltä Fredericksburgin ja Spotsylvanian kansallinen sotilaspuisto.


title: Stabæk Fotball

text: Stabæk Fotball on vuonna 1912 perustettu norjalainen jalkapalloseura Bærumista Akershusin läänistä. Seuran miesten edustusjoukkue pelaa Norjan korkeimmalla sarjatasolla Elitserienissä. Seura on osa monilajiseuraa Stabæk IF.


title: Stabæk Fotball

text: Seura voitti kauden 2008 päätteeksi historiansa ensimmäisen Norjan liigamestaruuden. Kautta aikaisemmin se oli hopealla. Stabæk on voittanut seurahistoriansa aikana myös Norjan cupin vuonna 1998.


title: Stabæk Fotball

text: Stabækissa ovat pelanneet urallaan muun muassa Tobias Linderoth, Christian Wilhelmsson, Christer Basma ja Martin Andresen.


title: Chicagon maraton

text: Chicagon maraton, nykyään virallisesti "Bank of America's Chicago Marathon", on Chicagossa, Illinoisissa lokakuussa järjestettävä maratonjuoksukilpailu, joka kuuluu World Marathon Majors -sarjaan.


title: Chicagon maraton

text: Chicagon maraton järjestettiin ensimmäisen kerran 25. syyskuuta 1977 nimellä "Mayor Daley Marathon". Osanottajia oli tuolloin 4 200. Kilpailun reitti on tasainen ja nopea, mikä on omalta osaltaan lisännyt osanottajien määrää – mahdollistaahan reitti niin omien ennätysten kuin maailmanennätyksenkin rikkomisen. Vuoden 2007 kilpailuun rekisteröityikin 45 000 juoksijaa.


title: Chicagon maraton

text: Chicagon maratonilla on juostu kahdesti sekä miesten että naisten maailmanennätys. Miesten sarjassa ennätyksen ovat rikkoneet Yhdistyneen kuningaskunnan Steve Jones vuonna 1984 ajalla 2.08.05 ja Marokon Khalid Khannouchi vuonna 1999 ajalla 2.05.42. Naisten sarjassa maailmanennätys rikottiin peräkkäisinä vuosina: Kenian Catherine Ndereba juoksi 2.18.47 vuonna 2001 ja Yhdistyneen kuningaskunnan Paula Radcliffe 2.17.18 seuraavana vuonna.


title: Chicagon maraton

text: Suomen Ritva Lemettinen voitti Chicagon maratonin vuosina 1993 ja 1995.


title: Chicagon maraton

text: Vuosina 2009, 2010 ja 2011 naisten kilpailun voittanut Lilija Šobuhova sekä vuonna 2014 naisten kilpailun voittanut Rita Jeptoo hylättiin myöhemmin dopingrikkomuksen takia.


title: Strip Search

text: Strip Search on vuonna 1997 ensi-iltansa saanut yhdysvaltalais-kanadalainen toimintaelokuva, jonka ohjasi Rod Hewitt ja käsikirjoitti Thomas Parkinson. Pääosassa esiintyivät Michael Paré ja Pam Grier.


title: Strip Search

text: Kokenut poliisi Robby Durrell saa tehtävän hurmaavalta Sheilalta etsiä strippausta työkseen tekevän tytärpuolensa. Matkalla Durrell kuitenkin huomaa Sheilan olevan kaikkea muuta miltä näyttää.


title: Jan Jönsson

text: Jan Jönsson (s. 24. toukokuuta 1960) on ruotsalainen jalkapallovalmentaja ja entinen pelaaja. Kaudella 2018 hän valmentaa japanilaista Shimizu S-Pulsea.


title: Jan Jönsson

text: Peliurallaan Jönsson edusti kotimaassaan 14 vuoden ajan Halmstads BK:ta, jossa voitti Ruotsin mestaruuden 1979. Hän pelasi uransa loppuvuosina Japanissa Sanfrecce Hiroshiman ja Vissel Koben joukkueissa. Jönssonin valmennusura alkoi Japanissa peliuran loppuvuosina. Hän toimi Halmstads BK:sta tutun brittivalmentaja Stuart Baxterin apulaisvalmentajana Sanfrecce Hiroshimassa ja Vissel Kobessa.


title: Jan Jönsson

text: Jönsson palasi Ruotsiin 1998 ja toimi kolmen kauden ajan Ljungskile SK:n apulaisvalmentajana. Kaudeksi 2001 hän siirtyi Landskrona BoISin päävalmentajaksi ja johdatti debyyttikaudellaan seuran Superettanissa hopealle ja nousuun Allsvenskaniin.


title: Jan Jönsson

text: Jönssonin johdolla Lanskrona BoIS säilyi sarjassa seuraavina kausina sijoittuen kolmesti peräkkäin sijalle 11. Jönsson jatti seuran kauden 2004 jälkeen ja siirtyi norjalaisen Stabækin peräsimeen. Debyyttikaudellaan Jönsson johdatti seuran Adeccoligaenin voittoon ja seura palasi takaisin pääsarjatasolle.


title: Jan Jönsson

text: Jönssonin johdolla Stabækin menestys on jatkunut hyvänä myös Tippeligaenissa. Tuloksena oli kaudella 2006 viides sija ja kaudella 2007 Stabæk taisteli jopa mestaruudesta. Hopealle sijoittunut seura hävisi lopulta mestarijoukkue SK Brannille kuusi pistettä. Kausi 2008 toi lopulta Jönssonille ja Stabækille jättipotin seuran voitettua Tippeligaenin mestaruuden kuuden pisteen erolla Fredrikstadiin. Mestaruuskauden jälkeen Jönsson ei ole onnistunut piiskaamaan Stabækia samanlaiseen lentoon, vaikka kausi 2009 toikin vielä pronssisijan liigassa ja puolivälieräpaikan Norjan cupissa.


title: Jan Jönsson

text: Kesällä 2010 Norjan mahtiseura Rosenborg BK ilmoitti, että Jönsson siirtyy seuran päävalmentajaksi vuoden 2011 alussa. Jönsson ei onnistunut palauttamaan Rosenborgia mestaruuskantaan Norjan liigassa, vaan seura jäi hänen johdollaan kolmanneksi molemmilla Molden mestaruuteen päättyneillä kausilla 2011 ja 2012. Joulukuun alussa 2012 RBK erotti ruotsalaisvalmentajan.


title: Jan Jönsson

text: Tammikuussa 2013 Jönsson teki vuoden sopimuksen Tippeligaenissa pelaavan Aalesunds FK:n kanssa. Jönssonin johdolla Aalesund pelasi loistavan kauden 2013 ja oli liigassa peräti neljäntenä. Kaudella 2014 meno ei ollut aivan yhtä lennokasta ja tuloksena oli lopulta seitsemäs sija. Kauden jälkeen Jönsson jätti Norjan ja siirtyi kasvattajaseuransa Halmstads BK:n päävalmentajaksi.


title: Jan Jönsson

text: Kausi 2015 oli Halmstadille vaikea. Joukkueen peli ei kulkenut ja Jönssonin alaisuudessa seura voitti vain neljä Allsvenskan-ottelua. Lopputuloksena oli toiseksi viimeinen sija ja putoaminen Superettaniin. Visiitti sarjaporrasta alempana jäi kuitenkin vain yhden kauden mittaiseksi. Jönsson johdatti HBK:n sarjassa kolmanneksi ja tiukassa nousukarsinnassa se kukisti Helsingborgin yhteismaalein 3–2 ja nousi takaisin Allsvenskaniin kaudeksi 2017. Kesäkuussa 2017 Jönsson siirtyi päävalmentajan paikalta HBK:n tekniseksi johtajaksi seuran majaillessa Allsvenskanissa sijalla 15. Jönsson jätti uuden tehtävänsä jo heinäkuussa ja siirtyi Japanin J-Leaguen hännille juuttuneen Sanfrecce Hiroshiman päävalmentajaksi. Jönsson nosti Sanfreccen putoamisviivan alapuolelta sijalle 15 ja joukkue säilytti pääsarjapaikkansa pisteen turvin. Kauden jälkeen hän siirtyi Shimizu S-Pulsen päävalmentajaksi.


title: Tarha

text: Tarha tarkoittaa muun muassa:


title: Vladimir Kovin

text: Vladimir Kovin (s.20. kesäkuuta, 1954, Neuvostoliitto) on venäläinen entinen jääkiekkoilija.


title: Vladimir Kovin

text: Kovin pelasi HC Torpedo Moskova-jääkiekkoseurassa. Kovin pelasi Neuvostoliiton jääkiekkomaajoukkueessa Challenge Cupissa 1979 ja voitti jääkiekon olympiakultaa 1984 talviolympiakisoissa. Hänet valittiin Neuvostoliiton Hall of Fame -kuuluisuuksien galleriaan 1984.


title: Katsina (osavaltio)

text: Katsina on yksi Nigerian 36 osavaltiosta. Se sijaitsee maan pohjoisosassa. Katsinan pinta-ala on 24 192 neliökilometriä. Vuoden 2006 väestönlaskennan alustavien tulosten mukaan Katsinassa oli 5 792 578 asukasta. Suurimmat väestöryhmät ovat hausat ja fulanit.


title: Katsina (osavaltio)

text: Katsinan pääkaupunki on Katsina.


title: Katsina (osavaltio)

text: Katsina on maanviljelysaluetta, jonka päätuotteita ovat puuvilla, maapähkinät, hirssi, maissi, riisi, vehnä ja vihannekset. Maaperässä on kaoliinia ja asbestiä.


title: Intian kommunistinen puolue (maolainen)

text: Intian kommunistinen puolue (maolainen) (, CPI(M)) on vuonna 2004 perustettu maolainen puolue, joka käy sissisotaa Intian hallitusta vastaan. Puolueen juuret ovat 1960-luvulla syntyneessä naxaliitti-liikkeessä. CPI(M) perustettiin loppuvuodesta 2004, kun kaksi aiemmin itsenäistä maolaisjärjestöä, Intian kommunistinen puolue (marxilais-leniniläinen) (People's War) (1980–2004) ja Maolainen kommunistinen keskus (1975–2004) yhdistyivät. Puolueen sotilasjärjestön (People's Liberation Guerrilla Army) riveissä on arvioitu olevan nykyisin noin 10 000 taistelijaa.


title: Intian kommunistinen puolue (maolainen)

text: CPI(M):llä on toimintaa eri puolilla Intiaa. Vahvinta puolueen kannatus on Jharkhandissa, Andhra Pradeshissa ja Biharissa sekä Chhattisgarhissa, Maharashtrassa, Länsi-Bengalissa ja Orissassa. Puolue pitää hallussaan joitakin syrjäisiä alueita, joista käsin se pyrkii laajentamaan vallankumousta muualle Intiaan. Mao Zedongin oppeihin nojautuen CPI(M) pitää harjoittamaansa sotilaallista toimintaa "kansansotana". Intian hallitus pitää puoluetta terroristijärjestönä.


title: Intian kommunistinen puolue (maolainen)

text: CPI(M) on Coordination Committee of Maoist Parties and Organizations of South Asia -yhteistyöelimen (CCOMPOSA) jäsen ja se tekee yhteistyötä kansainvälisen maolaisen Revolutionary Internationalist Movementin kanssa.


title: Intian kommunistinen puolue (maolainen)

text: Kesäkuussa 2009 Intian hallitus määritteli maolaiskapinalliset virallisesti terroristeiksi. Samalla Intia kielsi kapinallisten järjestön avoimen toiminnan. Maolaiset eivät saa kokoontua tai kantaa aseita.


title: Nikolai Beloborodov

text: Nikolai Ivanovitš Beloborodov (1827–1912) oli venäläinen harmonikanrakentaja.


title: Nikolai Beloborodov

text: Beloborodov kehitti Tulassa ensimmäisen kromaattisen venäläisen näppäinharmonikan vuonna 1870. Instrumentti oli kolmirivinen ja se oli merkittävä edistysaskel venäläisiin harmonikkamalleihin, jotka olivat olleet siihen asti diatonisia yksi- tai kaksirivisiä soittimia. Instrumentti oli ensiaskel arvostetun venäläisen bajan-harmonikkatyypin kehittymisessä.


title: Edward Lloyd Thomas

text: Edward Lloyd Thomas (23. maaliskuuta 1825 – 8. maaliskuuta 1898) oli etelävaltioiden jalkaväenkenraali Yhdysvaltain sisällissodassa. Hän oli kotoisin Georgiasta.


title: Edward Lloyd Thomas

text: Thomas oli syntynyt Clarken piirikunnassa Georgiassa. Hän valmistui Emory Collegesta ja palveli Meksikon–Yhdysvaltain sodassa toukokuusta 1847 elokuuhun 1848 toisena luutnanttina itsenäisessä georgialaiskomppaniassa. Sodan jälkeen hän viljeli plantaasia Georgiassa sisällissodan syttymiseen saakka.


title: Edward Lloyd Thomas

text: Sen jälkeen kun Georgia erosi Unionista, Thomasista tuli eversti 35. Georgian jalkaväkeen lokakuussa 1861. Rykmentti sijoitettiin Joseph R. Andersonin prikaatiin, josta tuli osa A. P. Hillin kuuluisaa ”Kevyttä divisioonaa”. Palvellessaan rykmentinpäällikkönä Thomas haavoittui Mechanicsvillessä Seven Daysin sotaretken aikana. Haavoittuminen ei kuitenkaan ollut vakava ja Thomas pysyi palveluksessa. Kun Anderson lähti johtamaan Tredegar-rautatehdasta Richmondiin, Thomas ylennettiin prikaatin komentajaksi. Thomas komensi Georgian prikaatia kevyessä divisioonassa sodan loppuun ja oli läsnä kaikissa suurissa taisteluissa Pohjois-Virginian armeijassa.


title: Edward Lloyd Thomas

text: Kun divisioonan komentaja William Dorsey Pender haavoittui kuolettavasti Gettysburgin taistelussa, Thomas oli vanhin komentaja divisioonassa. Häntä ei kuitenkaan ylennetty divisioonan komentajaksi, kenties koska se käsitti kaksi Pohjois-Carolinan prikaatia eikä georgialainen ollut suosiossa. Thomas pysyi prikaatinkenraalina Appomattoxiin saakka.


title: Edward Lloyd Thomas

text: Thomas palasi sodan jälkeen plantaasilleen. Vuonna 1885 presidentti Grover Cleveland nimitti Thomasin virkaan maahallinnossa. Thomas päätti elämänsä komennuksella intiaaniasiain toimistoon. Hän kuoli South McAlesterissa intiaaniterritoriossa, ja hänet on haudattu Kiowaan Oklahomaan.


title: Lena Teckenberg

text: Lena Kristina Teckenberg (s. 17. maaliskuuta 1962) on suomalainen korkeushyppääjä. Hän voitti korkeushypyn Suomen-mestaruuden vuonna 1982. Teckenberg hyppäsi ennätystuloksensa 185 cm vuonna 1983. Hän edusti seuraa IF Sibbo-Vargarna.


title: Lena Teckenberg

text:
Ulkoradat
Sisäradat


title: Hannu-Ilari Lampila

text: Hannu-Ilari Lampila (s. 16. syyskuuta 1947 Helsinki) on suomalainen musiikkiarvostelija ja filosofian lisensiaatti.


title: Hannu-Ilari Lampila

text:
Lampila kirjoittaa musiikkiarvosteluja Helsingin Sanomiin. Hän on perehtynyt muun muassa suomalaiseen oopperaan, josta hän on kirjoittanut Helsingin Sanomiin 1970-luvulta lähtien.
Lehden musiikkitoimittaja hänestä tuli 1983. Sitä ennen hän työskenteli vuodesta 1971 lähtien Helsingin yliopiston musiikkitieteen laitoksen assistenttina ja Erik Tawaststjernan tutkimusassistenttina.


title: Heinätori (Tampere)

text: Heinätori on Pyynikintorin kupeessa Tampereella sijaitseva tori, joka toimii nykyään pysäköintialueena ja hyötyjätepisteenä. Heinätori-nimitys juontaa juurensa siitä, että aikoinaan torilla harjoitettiin olki- ja heinäkauppaa. Maaseudulta tulleet isännät myivät täällä heinää kaupunkilaisille, joilla oli hevosia ja karjaa. Heinätori on ollut käytössä virallisena nimenä vuodesta 1907.


title: Heinätori (Tampere)

text: Torin laidalla on alun perin vaakahuoneena toiminut rakennus, joka oli myöhemmin kaupungin liikennelaitoksen kuljettajien taukotilana. Rakennus saneerattiin vuonna 2008 ruokaravintolaksi.


title: Thomas Reade Rootes Cobb

text: Thomas Reade Rootes Cobb (10. huhtikuuta 1823 – 13. joulukuuta 1862) oli amerikkalainen lakimies, kirjailija, poliitikko ja etelävaltioiden kenraali, joka kaatui Fredericksburgin taistelussa Yhdysvaltain sisällissodassa.


title: Thomas Reade Rootes Cobb

text: Cobb syntyi Jeffersonin piirikunnassa Georgiassa, John A. Cobbille ja Sarah Rootes Cobbille. Hän oli Howell Cobbin nuorempi veli. Hän nai Marion Lumpkinin, joka oli Georgian korkeimman oikeuden oikeusneuvoksen Joseph Henry Lumpkinin tytär. He saivat kolme lasta.


title: Thomas Reade Rootes Cobb

text: Cobb valmistui 1841 Franklin Collegesta (nykyisin Georgian yliopisto), missä hän oli Phi Kappa-kirjallisuusseuran jäsen. 1849–1857, hän oli reportterina Georgian korkeimmassa oikeudessa. Hän oli kiihkeä Unionista eroamisen kannattaja, ja oli eroamiskonvention jäsen. Hänet tunnetaan parhaiten tutkielmastaan orjuuden kannattamiseksi, nimeltään "Kysely neekeriorjuuden laista Yhdysvalloissa" (1858).


title: Thomas Reade Rootes Cobb

text: Sisällissodan aikana Cobb palveli konfederaation kongressissa, missä hän oli vähän aikaa sotilasasioiden puhemiehenä. Hän oli myös vastuullisena komiteassa, joka antoi konfederaation perustuslain.


title: Thomas Reade Rootes Cobb

text: Hän organisoi Cobbin legioonan myöhäiskesällä 1861 ja nimitettiin everstiksi konfederaation armeijaan 28. elokuuta 1861. Legioona sijoitettiin Pohjois-Virginian armeijaan. Se kärsi raskaita menetyksiä Maryland-sotaretkellä 1862. Hänet ylennettiin prikaatinkenraaliksi 1. marraskuuta 1862, mutta konfederaation kongressi ei vahvistanut ylennystä. Fredericksburgin taistelussa hän haavoittui kuolettavasti unionin tykinammuksesta, joka iskeytyi sisään Stephensin taloon Sunken Roadin lähellä Marye's Heightsissä. Hän vuoti kuiviin valtimon revettyä 13. joulukuuta 1862. Jotkut veteraanit todistivat myöhemmin että vamma saattoi aiheutui kiväärinluodista ja ampuja oli etelävaltioiden sotilas. Hänet on haudattu Oconee Hillin hautausmaahan Athensiin Georgiaan.


title: Säätyvaltiopäivät 1897

text: Suomen suuriruhtinaskunnan vuoden 1897 säätyvaltiopäivät kokoontuivat Helsingissä 22. tammikuuta – 1. kesäkuuta 1897. Aatelissäädyn kokouspaikkana oli Ritarihuone, muut kolme säätyä kokoontuivat vuonna 1891 valmistuneessa Säätytalossa. Maamarsalkkana ja aatelissäädyn puhemiehenä toimi vapaaherra Samuel Werner von Troil.


title: Säätyvaltiopäivät 1897

text: Vuoden 1897 valtiopäivät käsittelivät ensimmäistä kertaa kysymystä naisten äänioikeudesta. Valtiopäivät teki päätöksen Helsingin ja Turun välisen rantaradan jäljellä olevan osan Helsinki–Karjaa välillä rakentamisesta.


title: Säätyvaltiopäivät 1897

text:
Muita tärkeitä tuloksia olivat uusi kansakouluasetus ja uudistettu kunnallisasetus.
Puhemies: Kaarle Wärri, Pöytyä


title: Säätyvaltiopäivät 1897

text: Varapuhemies: Juho Busila, Alastaro


title: Bad Moon – pahan ote

text: Bad Moon – pahan ote () on vuonna 1996 ensi-iltansa saanut yhdysvaltalainen kauhuelokuva, jonka on ohjannut ja käsikirjoittanut Eric Red. Pääosassa esiintyvät Mariel Hemingway ja Michael Paré.


title: Bad Moon – pahan ote

text: Toimittaja-kuvaaja Ted on tutkimusretkellä Nepalissa tyttöystävänsä kanssa. Heidän kimppuunsa hyökkää ihmissusi, joka tappaa Tedin tyttöystävän, mutta onnistuu vain haavoittamaan Tediä. Hän päättää matkata Yhdysvaltain luoteisosaan, jossa hän saisi elää eristyksessä tartunnan vuoksi. Ted kuitenkin päättää soittaa sisarelleen, joka tulee tapaamaan veljeään poikansa kanssa. Lähistöllä on kuitenkin tapahtunut murhia, ja poliisi tutkii aluetta. Ted päättää muuttaa asumaan hetkeksi sisarensa lähelle asuntoautoon. Ongelmia kuitenkin alkaa syntyä, kun poliisin mukaan lähistöllä liikkuu iso peto, ja perheen koira Thor yrittää kaikkensa suojellakseen perhettään.


title: Rubiinisatakieli

text: Rubiinisatakieli ("Calliope calliope") on sieppoihin kuuluva varpuslintu, joka luokiteltiin ennen rastaaksi (Turdidae).


title: Rubiinisatakieli

text: Linnun pituus on noin 14 cm, siipien kärkiväli 22,5–26 cm ja paino tavallisimmin 20–25 g. Kooltaan rubiinisatakieli on hieman punarintaa suurempi. Se on selkäpuolelta ruskea ja vatsapuolelta ruskeanharmaa. Koiraalla on valkoinen silmäkulmanjuova ja viiksijuova, ja sen kurkku on (rubiinin)punainen. Naaraan kurkku on valkoinen ja sen silmäkulmanjuova on likaisenvalkoinen. Nuori lintu muistuttaa muuten peruspukuista aikuista mutta sen siipien isoissa peitinhöyhenissä voi olla ruskeat kärjet ja naaman sekä kurkun kuviointi on himmeämpi. Rubiinisatakielen laulu muistuttaa lehtokertun laulua, mutta on voimakkaampi.


title: Rubiinisatakieli

text: Rubiinisatakieli elää Venäjällä Siperiassa ja Kaukoidässä, Kiinassa ja Japanin pohjoisimmilla saarilla. Sen elinympäristön ala on 1–10 miljoonaa neliökilometriä ja Euroopan populaation koko 1 600–2 000 yksilöä. Laji on muuttolintu, joka talvehtii Etelä- ja Kaakkois-Aasiassa. Se on satunnaisesti tavattu myös Euroopassa, Suomessa kolmasti vuoden 2005 loppuun mennessä.


title: Rubiinisatakieli

text: Rubiinisatakieli korvaa punarinnan Uralilta itään, ja pesii samantapaisissa tiheissä ja pensaikkoisissa metsissä. Suosii ryteikköisiä, hoitamattomia sekametsiä. Talvehtimisalueilla se viihtyy pensaikoissa, pensasaidoissa, tienvarsipusikoissa ja teepensasviljelmillä, mielellään vesistön läheisyydessä.


title: Rubiinisatakieli

text: Pesä on maassa mättään kupeessa tai tiheän pensaan tyvellä. Naaras munii tavallisimmin viisi munaa, joita se (ilmeisesti) hautoo yksin. Pesintä tunnetaan puutteellisesti. Pesii vain kerran kesän aikana.


title: Rubiinisatakieli

text: Rubiinisatakielen ravintoa ovat hyönteiset ja muut pienet selkärangattomat.


title: Aleksanterintori

text: Aleksanterintori voi tarkoittaa:


title: Hans van Breukelen

text: Johannes Franciscus "Hans" van Breukelen (s. 4. lokakuuta 1956 Utrecht, Alankomaat) on alankomaalainen jalkapalloilija, pelipaikaltaan maalivahti. Hän voitti Euroopan-mestaruuden vuonna 1988.


title: Hans van Breukelen

text: Van Breukelen edusti seuratasolla vuosina 1976–1994 kotimaassaan Utrechtia ja PSV:tä sekä Englannissa Nottingham Forestia. Hän saavutti PSV:n riveissä kuusi Alankomaiden-mestaruutta ja kolme Alankomaiden cupin voittoa. Vuonna 1988 van Breukelen saavutti PSV:n riveissä Euroopan cupin voiton. Hän torjui loppuottelun rangaistuspotkukilpailussa Benfican ratkaisevan laukauksen.


title: Hans van Breukelen

text: Alankomaiden maajoukkueessa van Breukelen pelasi 73 ottelua vuosina 1980–1992. Hän edusti Alankomaita EM-kisoissa vuosina 1988 ja 1992 sekä MM-kisoissa vuonna 1990. Van Breukelen saavutti Alankomaiden riveissä Euroopan-mestaruuden vuonna 1988. Hän torjui loppuottelussa Neuvostoliiton Ihor Bilanovin rangaistuspotkun.


title: Kaisa Siitonen

text: Kaisa-Liisa Siitonen (o.s. Ylimäki, s. 19. lokakuuta 1960 Alatornio) on suomalainen juoksija, jonka päämatkat olivat 800 metrin juoksu ja 1 500 metrin juoksu. Hän voitti näillä matkoilla ulkoradoilla yhteensä kuusi ja sisäradoilla seitsemän Suomen mestaruutta. Siitonen edusti Alatornion Pirkkoja ja Helsingin Kisa-Veikkoja.


title: Mustakurkkurautiainen

text: Mustakurkkurautiainen ("Prunella atrogularis") on pieni rautiainen, jota tavataan mantereisessa Aasiassa.


title: Mustakurkkurautiainen

text: Mustakurkkurautianen on 13,5–14 cm pituinen eli rautiaisen kokoinen. Myös olemukseltaan se muistuttaa rautiaista. Kesäpuvussa erottuvat selvästi musta kurkku ja poski, jotka syyspuvussa osittain peittyvät vaaleampien höyhentenkärkien alle. Selvästi havaittava valkoinen tai vaalea silmäkulmajuova. Alapuolelta se on vaaleampi kuin rautiainen. Sukupuolet ovat samannäköisiä.


title: Mustakurkkurautiainen

text: Laji elää keskisessä Aasiassa Uralilta itään (alalaji "huttoni") ja Luoteis-Venäjällä Uralin länsipuolella (nimialalaji "atrogularis"). Se on muuttolintu, joka talvehtii lähinnä Intiassa ja muualla Etelä-Aasiassa. Euroopassa mustakurkkurautiaista tavataan harvoin. Suomessa se on havaittu 6 kertaa vuoden 2006 loppuun mennessä. Ensi havainto tehtiin 19. lokakuuta 1987 Helsingissä.


title: Mustakurkkurautiainen

text: Laji elää lisääntymisaikana pensaikoissa ja tiheissä kuusikoissa, muuttomatkoilla ja talvehtimisseuduilla erilaisissa pensaikoissa ja myös kulttuuriympäristössä.


title: Mustakurkkurautiainen

text: Kuppimainen pesä on tavallisesti matalalla nuoren kuusen tai katajan oksalla ja sinisiä munia on 3–5. Naaras hautoo noin 12 päivää. Molemmat emot huolehtivat poikasista, jotka lähtevät pesästä 11–14 päivän ikäisinä. Emot ruokkivat poikasia maastossa vielä noin viikon ajan. Tavallisesti kaksi, joskus kolme pesyettä kesän aikana.


title: Mustakurkkurautiainen

text: Ravintona se käyttää etupäässä hyönteisiä ja muita pieniä selkärangattomia. Etenkin talvella se syö myös siemeniä.


title: Rivers

text: Rivers on Nigerian 36 osavaltiosta eteläisin ja väkiluvultaan kuudenneksi suurin. Se sijaitsee maan etelärannikolla Niger-joen sivuhaarojen suulla. Riversin pinta-ala on 11 077 neliökilometriä. Vuoden 2006 väestönlaskennan alustavien tulosten mukaan Riversissa oli 5 185 400 asukasta.


title: Rivers

text: Riversin pääkaupunki on Port Harcourt. Sisämaa on trooppista sademetsää, jokisuisto on tyypillistä mangrovesuota.


title: Rivers

text: Rivers on raakaöljyn ja -kaasuntuotantoaluetta: noin 40% maan öljyntuotannosta on keskittynyt Riversiin. Kuitenkaan öljyn tuoma varallisuus ei ole levinnyt kaikille kansalaisille; korruptio on paha ongelma.


title: Turner Ashby

text: Turner Ashby Junior (23. lokakuuta 1828 – 6. kesäkuuta 1862) oli konfederaation ratsuväen prikaatikenraali Yhdysvaltojen sisällissodassa. Hän saavutti mainetta Thomas J. "Stonewall" Jacksonin ratsuväenkomentajana Shenandoah Valleyssä ja olisi voinut olla kaikkein kuuluisimpia ratsuväenkenraaleja, ellei olisi kaatunut taistelussa vuonna 1862.


title: Turner Ashby

text: Ashby syntyi "Rose Bank"-tilalla Fauquier Countyssä Virginiassa, Turner Sr:ille ja Dorothea Green Asbhylle. Hänen isänsä kuoli kun hän oli lapsi, ja hänen äitinsä kasvatti hönet. Myöhempinä vuosina hän osti asunnon lapsuudenkotinsa läheltä ja nimesi sen Wolfe’s Cragiksi. Hänen isänsä Turner Ashby oli taistellut everstinä vuoden 1812 sodassa ja isoisänsä Jack Ashby palveli kapteenina Yhdysvaltojen vapaussodassa.


title: Turner Ashby

text: Ashby perusti 20-vuotiaana ratsuväenkomppanian nimeltään Mountain Rangers, joka sulautui Virginian miliisiin 1859 seurauksena John Brownin ryöstöretkestä Harpers Ferryyn; he olivat vartiopalveluksessa Charles Townissa Brownin oikeudenkäynnin ja teloituksen aikana. Ashby väitti että sisällissota alkoi todellisuudessa John Brownin kapinasta. Ashby oli innokas politiikan seuraaja, ja haki osavaltion lainsäätäjäksi, mutta Whiginä (vähemmistöpuolue Fauquier Countyssä) ja Henry Clayn seuraajana jäi valitsematta. Sisällissodan alkamisen jälkeen, vaikkakin hän ei kannattanut eroamista Unionista, kun alkoi olla ilmiselvää että Virginia eroaisi, hän suostutteli kuvernööri John Letcherin käskemään miliiseja kaappaamaan liittovaltion asevaraston Harpers Ferryssä. Kun ero julistettiin, Ashby teki siirtonsa, mutta Yhdysvaltain joukot polttivat suurimman osan varaston rakennuksista ja 15.000 pienasetta ennen kuin hän saapui.


title: Turner Ashby

text: Harpers Ferryssä Ashby nimitettiin eversti Stonewall Jacksonin komentoon, ja sai tehtäväkseen vahtia kahlauspaikkoja Potomac-joella ja siltoja Harpers Ferrystä Point of Rocksiin Marylandiin. Hänen komentonsa auttoi Marylandin miehiä, joilla oli sympatiaa konfederaatiolle ylittämään joen Virginiaan ja he häiritsivät junaliikennettä Baltimoren ja Ohion rautateillä ja laivaväylää Chesapeakeen ja Ohion kanaaliin. Ashby kärsi henkilökohtaisen menetyksen, kun hänen veljensä Richard kaatui taistelussa Unionin partiota vastaan Potomacin varrella kesäkuussa 1861. Ashby, vakuuttuneena siitä että hänen veljensä oli seivästetty pistimellä kun tämä halusi antautua, kun hänellä oli tilaisuus tutkia hänen ruumiinsa, alkoi vihata pohjoisvaltiolaisia ja halusi kostoa.


title: Turner Ashby

text: 23. heinäkuuta 1861 prikaatikenraali Joseph E. Johnston nimitti Ashbyn everstiluutnantiksi lieutenant 7. Virginian ratsuväkeen. Rykmentinkomentajan sairauden vuoksi, Ashbyllä oli vaikutusvaltaa puoleen rykmenttiin, mitä hän hohti erikseen, ja kun komentaja erosi helmikuussa 1862, Ashby sai rykmentin komennon 12. maaliskuuta. Ashby järjesti ensimmäisen konfederaation hevosvetoisen tykistön, nimeltään Chewin patteri, osaksi rykmenttiään. Hänen rykmenttinsä ei ottanut osaa ensimmäiseen Bull Runin taisteluun, mutta hän auttoi konfederaation asemaa suojaamalla kenraalimajuri Joseph E. Johnstonin liikkeitä Manassasin alueella. Unioni oli toivonut että kenraalimajuri Robert Patterson olisi lävistänyt Johnstonin voimat, mutta Ashbyn suojaus antoi Johnstonin liikkua vapaasti ilman Pattersonin väliintuloa.


title: Turner Ashby

text: Keväällä 1862, 7. Virginia oli saavuttanut 27 jalkaväki- ja ratsuväkikomppanian koon, mikä oli paljon suurempi kuin tavallinen sisällissodan rykmentti. Stonewall Jackson Shenandoah Valleyn komentaja, yritti korjata tilanteen riisumalla Ashbyn ratsuväenjoukoistaan käskien ne auttamaan kahta jälkaväkiprikaatia. Ashby uhkasi erota protestiksi ja Jackson perääntyi. Jackson jatkoi Ashbyn mahdollisen prikaatikenraaliksi ylentämisen vastustamista kurin ja muodollisen sotilaskouluksen puutteen vuoksi. Siitä huolimatta hänen ylennyksensä meni läpi 23. toukokuuta 1862, vaikka konfederaation kongressi ei vahvistanut sitä muodollisesti ennen kuin hän kuoli kesäkuussa.


title: Turner Ashby

text: Ashbystä tuli säväyttävä hahmo, jota monet kutsuivat "konfederaation mustaksi ritariksi" . Hän ratsasti tavallisesti hevosilla, jotka olivat tavallisesti valkoisia tai kokonaan mustia.


title: Turner Ashby

text: Ashbyn tarmokas tiedusteli ja suojaaminen olivat vahvoja tekijöitä Stonewall Jacksonin legendaarisen Valley-sotaretken onnistumiseen Shenandoahin laaksossa 1862. Kuitenkin oli hetkiä jolloin Ashby petti Jacksonin. Ensimmäisessä Kernstownin taistelussa, Jackson hyökkäsi perääntyvää Unionin kuljetusta vastaan, jonka Ashby oli arvioinut neljäksi jalkaväkirykmentiksi, Jacksonin voimien veroiseksi kooltaan. Se osoittautui kokonaiseksi 9.000 miehen divisioonaksi ja Jackson joutui perääntymään. Ensimmäisessä Wincherin taistelussa kun Unionin joukot Nathaniel P. Banksin komentamina vetäytyivät, Ashby epäonnistui estämään heidän perääntymistään, koska hänen miehensä ryöstivät kaapattuja vankkureita. On mahdollista että Unionin joukot olisivat tuhottu kokonaan, ellei olisi tapahtunut tätä ylenkatsomista tai kurin puutetta.


title: Turner Ashby

text: Kun Jacksonin armeija perääntyi John C. Frémontin suurempien joukkojen paineessa liikkuen Harrisonburgista kohti Port Republicia, Ashby komensi jälkivartiota. 6. kesäkuuta 1862, lähellä Harrisonburgia, 1. New Jerseyn ratsuväki hyökkäsi Ashbyn asemiin Good's Farmilla. Vaikka Ashby voitti ratsuväen hyökkäyksen, seuraava jalkaväenhyökkäys aiheutti hänen hevosensa ampumisen, ja Ashby johti hyökkäystä eteenpäin jalkaisin. Muutaman askeleen jälkeen häntä ammuttiin sydämen läpi, mikä tappoi hänet välittömästi. (Laukauksen ampuja on hävinnyt historiaan. 13. Pennsylvanian reservijalkaväen eli "Bucktailsit" ottivat kunnian ampimisesta, mutta jotkut todisteet viittavaat omien tuleen.) Hänen viimeiset sansnsa olivat "Eteenpäin urheat mieheni!" Hänet oli ylennetty prikaatikenraaliksi vain 10 päivää ennen kuolemaansa.


title: Rusotasku

text: Rusotasku ("Oenanthe hispanica") on pieni kivitaskuihin kuuluva lintu. Se on 13,5–15,5 cm pitkä ja syö hyönteisiä. Rusotaskua tavataan Välimeren ympäristössä, pääasiassa Espanjan ja Marokon alueilla, sekä Turkissa ja siitä itään Iraniin. Rusotaskua tavataan harvoin myös Skandinavian alueella. Suomessa se on tavattu kuudesti.


title: Samuli Sirviö

text: Janne Samuli Sirviö (s. 12. maaliskuuta 1985) on vantaalainen laulaja-kitaristi-lauluntekijä, joka tunnetaan erityisesti Calf-yhtyeestä. Hän on opiskellut Vaskivuoren lukiossa.


title: Samuli Sirviö

text: Fullsteam Recordsin toimitusjohtaja Rauha Kyyrö on todennut Samuli Sirviön olevan "yksi lupaavimpia nuoria biisinkirjoittajia Suomessa". Keväällä 2008 Samulin mainittiin aktivoituneen myös DJ:nä.


title: Samuli Sirviö

text: Samuli Sirviö on arvostellut levyjä Noise- ja Hengis-sivustoille. Mediassa hänet on nähty ainakin Tartu mikkiin!, YleX:n X-ryhmä ja MTV3:n Kids Top 20 -ohjelmissa sekä Soundi-, Rumba- ja Suosikki-lehdissä.


title: Samuli Sirviö

text: Sirviö on yksi Elements Musicin listoilla olevista kirjoittajista.


title: Samuli Sirviö

text: Samuli Sirviö on myös vieraillut Vend-yhtyeen kappaleella The Pier sekä Mikael "MC" Gabrielin kappaleella Mökille jonka säveltämisessä hän oli myös mukana. Lisäksi Samuli Sirviö on toiminut lauluntekijänä mm. Stina Girsille, Antti Railiolle, Veljenpojat-yhtyeelle, Antti Tuiskulle, Eliselle ja Pate Mustajärvelle.


title: Kirottujen kaupunki

text:
Kirottujen kaupunki () on vuonna 1995 ensi-iltansa saanut yhdysvaltalainen kauhuelokuva. Se perustuu John Wyndhamin kirjoittamaan kirjaan "The Midwich Cuckoos". Elokuvan on ohjannut John Carpenter ja käsikirjoittanut David Himmelstein. Pääosassa esiintyvät muun muassa Christopher Reeve, Kirstie Alley ja Mark Hamill. Saman teoksen pohjalta on tehty myös vuonna 1960 elokuva Kirottujen kaupunki.
Tarina on uskollinen kirjoittajansa hengelle: se ei yritäkään mässäillä kauhulla - kyseessä on vain perienglantilaisen kuivasti kerrottu painajainen. Kysymyksessä on tapaus, jossa kylä on sulkeutunut ulkopuoliselta maailmalta päivän ajaksi, ja sen auettua todetaan suuren määrän naisia olevan pitkälle kehittyneessä raskaudentilassa: joku ulkopuolinen taho on istuttanut heihin sikiöitä. Kun lapset aikanaan syntyvät, he osoittautuvat olevan psyykkisiä voimia omaavia inhimillisiä "käenpoikasia".


title: Nancy A. Collins

text: Nancy Averill Collins (s. 1959) on yhdysvaltalainen kauhukirjailija. Häneltä on suomennettu Bram Stoker -palkittu esikoisromaani "Musta yö – tummat lasit" (1989).


title: Colt’s Manufacturing Company

text: Colt’s Manufacturing Company (CMC) on Samuel Coltin Hartfordissa, Connecticutissa vuonna 1847 nimellä "Colt’s Patent Firearms Manufacturing Company" perustama yhdysvaltalainen asevalmistaja.


title: Colt’s Manufacturing Company

text: Colt on kehittänyt ja valmistanut useita tunnettuja aseita, kuten Texas Rangersin käyttämä Walker Colt ja Colt Single Action Army -revolveri (myös tunnettu nimillä "Colt Peacemaker" ja "Colt .45"). Myöhemmin valmistettuja tunnettuja revolvereita ovat Colt Python ja Colt Anaconda.


title: Colt’s Manufacturing Company

text: Vuonna 1985 Coltin UAW-ammattiliittoon kuuluneet työntekijät menivät lakkoon vaatiessaan parempia palkkoja. Yhtiö ei kuitenkaan antanut periksi, vaan lakko kesti viisi vuotta. Coltin tuotteiden laatu huononi merkittävästi ammattitaidottoman rikkurityövoiman käytön vuoksi, ja 1988 Yhdysvaltain armeija antoi M16-rynnäkkökiväärin valmistuksen Fabrique Nationalelle. Lakko päättyi vasta, kun yhtiön ongelmien vuoksi omistajat myivät yhtiön yksityisille sijoittajille, Connecticutin osavaltiolle ja ammattiliitolle. Yhtiö päätyi kuitenkin Chapter 11 -yrityssaneeraukseen 1992.


title: Colt’s Manufacturing Company

text: Vuonna 1994 yhtiön osti Donald Zilkhan johtama Zilkha & Co. Yhtiö sai jälleen M4-karbiinin tilauksen armeijalta.


title: Colt’s Manufacturing Company

text: Joulukuussa 1997 yhtiön toimitusjohtaja Ron Stewart kirjoitti "American Firearms Industry" -lehden pääkirjoituksessa kannattavansa liittovaltion tasoista aselupajärjestelmää, johon kuuluisivat koulutus ja kokeet. Zilkha oli myös tukenut newyorkilaista demokraattien senaattoria, joka tunnettiin aserajoitusten ajajana. NRA ja aseharrastajat järjestivät Coltin tuotteiden boikotin. Coltin boikotti alkoi hiipua vasta, kun merijalkaväen kenraaliluutnantti evp. William M. Keys nostettiin yhtiön johtoon 1999.


title: Colt’s Manufacturing Company

text: Armeijan ja poliisin käyttöön suunnattuja tuotteita valmistava Colt Defense irrotettiin yhtiöstä 2002. Puolustusteollisuuden omistajaksi tuli Sciens Capital, mutta yhtiöillä oli yhteinen tehdas West Hartfordissa. Colt Defense menestyi 2000-luvun alkupuolella Yhdysvaltojen Persianlahden sotien vuoksi. Vuodesta 2007 lähtien yhtiö oli kuitenkin jälleen miinuksella. Colt Defense osti Colt’s Manufacturing Companyn Zilkhalta 2013, jolloin yhtiöt yhdistyivät jälleen.


title: Gunnar Andersen (mäkihyppääjä)

text: Gunnar Andersen (26. helmikuuta 1909-1988) oli norjalainen mäkihyppääjä. Andersen voitti kultaa normaalimäen kilpailussa MM-kisoissa vuonna 1930.


title: Deathcore

text: Deathcore on metalcoresta sekä death metallista muodostunut musiikkigenre. Deathcoren tyypillisiä ominaisuuksia ovat modernin death metallin tavoin nopeus, raskuus sekä raa'alta kuulostava soundi. Laulu on tavanomaisesti yhdisteltyä matalaa murinaa ja korkeampaa karjuntaa. Deathcoren laululle on ominaista myös "sikamurina" (), jolla tavoitellaan sian äännehdintää sekä vinkumista. Puhdas laulaminen () on deathcoressa harvinaista. Musiikille tavanomaista ovat myös myöhemmästä death metallista ja hardcoresta tutuksi tulleet "breakdownit", joissa musiikin tempo lasketaan dramaattisesti erittäin hitaaksi ja jolloin nopeilla basariniskuilla (suhteutettuna hitaisiin sekä mataliin kitaroihin) yritetään korostaa raskuutta. Breakdownien aikana solistit laulavat yleensä äärimmäisen matalalta.


title: Deathcore

text: Myös 90-luvun nu metallin vaikutukset näkyvät monien deathcore-yhtyeiden musiikissa. Etenkin Korn sekä Slipknot- yhtyeiden musiikilliset vaikutukset ovat havaittavissa lukuisissa deathcore-julkaisuissa. Monissa deathcore-julkaisuissa on myös usein käytetty Marilyn Mansonille ominaista laulutekniikkaa.


title: Deathcore

text: Ensimmäisiä ja vaikuttavimpia deathcore- yhtyeitä olivat 2000-luvun alkupuolella suosioon nousseet The Red Chord, Heaven Shall Burn, All Shall Perish, Suicide Silence, Animosity, Despised Icon ja The Acacia Strain. Brittiläinen Bring Me the Horizon oli ensimmäisillä julkaisuillaan merkittävänä tekijänä genren räjähtäneeseen suosioon.


title: Deathcore

text: Vaikka deathcore on musiikkigenrenä varsin tuore tapaus, on siitä syntynyt pieniä alalajeja. Yhtyeet kuten Whitechapel ja Carnifex on usein yhdistetty alalajiin "Brutal Deathcore". Jonkinlaisena villityksenä voidaan pitää elektromusiikin yhdistelemistä deathcoreen. Muun muassa Disfiguring The Goddess tekee näin. Pääosin tällä tyylillä ei ole mitään tekemistä varsinaisen deathcoren kanssa, vaan pikemminkin deathcoren elementtejä (sikamurinat ja breakdownit) on yhdistelty tietokoneella luotuun musiikkiin. Pienenä ilmiönä voidaan pitää myös kristillistä deathcorea, jossa yhtyeen jäsenet tunnustavat uskovansa kristinuskoon ja yhtyeiden lyriikoissa saattaa olla raamatullisia lainauksia.


title: Deathcore

text: Deathcoresta on 2000-luvulla metalcoren ohella muodostunut jonkinlainen musiikki-ilmiö. Se on suosionsa ja pitkän musiikillisen jalostuksensa vuoksi myös saanut paljon negatiivista huomiota. Toisaalta deathcore on kasvattanut ja pitänyt yllä metallimusiikin suosiota myös myöhemmille sukupolville, ja se on saattanut toimia monille nuorille siltana tutustumiseen alkuperäiseen death metalliin.


title: Deathcore

text: Deathcoren lyriikat käsittelevät death metallille olennaisia asioita, kuten kuolemaa sen kaikissa tarkoituksissa. Kuten death metallissa, joidenkin yhtyeiden lyriikat käsittelevät tappamista, kuten silpomista, nekrofiliaa tai kiduttamista. Näissä tapauksissa mielikuvia ja tapahtumia lainataan yleensä kauhuelokuvista, kuten mm. äärimmäisen väkivaltaisista sanoituksista ja levyn kansitaisteistaan tunnettu Cannibal Corpse tekee. Deathcoren lyriikoissa saattavat vahvassa roolissa olla myös politiikka, salaliittoteoriat, uskonnot tai maailman saastuminen.


title: Deathcore

text: Death metal -yhtyeet kuten Suffocation, Dying Fetus ja Entombed käyttivät musiikissaan ensimmäisinä breakdowneja. Ennen deathcoren suosion kasvamista, yhtyeet kuten Abscess sekä Unseen Terror käyttivät "deathcore"-termiä kuvailemaan hardcore punkin sekä death metallin sekoitusta. Samassa tarkoituksessa termiä deathcore käytti myös suomalainen Lubricant. Saksalainen Blood-yhtye julkaisi demonsa "deathcore" vuonna 1986. Samoihin aikoihin deathcore-sanan käyttö musiikillisissa piireissä yleistyi huimasti.


title: Deathcore

text: Deathcore näyttäisi olevan suosituinta Länsi-Amerikassa, kuten Arizonassa sekä Kaliforniassa.


title: Karelia (yhtye)

text: Karelia oli vuonna 1970 perustettu suomalainen yhtye, joka soitti pop-versioita kansanmusiikkikappaleista. Bändin johtohahmot olivat Armas Nukarainen (oik. Paroni Paakkunainen) ja Iivana Nyhtänköljä (Edward Vesala). Yhtye julkaisi kaksi albumia, "Suomi Pop" ja "Suomi Pop 2" sekä singlet "Herran kanssa pellon laidassa" / "Taitaja Karjalan mailta" ja "Tiski-Jukka (Viipurin Vihtorin poika)" / "Vanha Kulta". Singlet julkaistiin nimellä Iivana Nyhtänköljä ja Karelia. Ensin mainitun singlen A-puoli oli ”vastine” Carolan vähän aiemmin julkaistulle hitille ”Herrojen kanssa pellon laidalla”, jossa tapauksesta muka syytetty Iivana Nyhtänköljä kertoo oikeudelle oman versionsa.


title: Karelia (yhtye)

text: Maalis-huhtikuussa 1971 Karelia säesti Centrum-tavarataloissa kiertänyttä muotishowta, jonka juontajana toimi Mikko Kuoppamäki. Koreografiasta vastannut Risto Kurronen oli luonut uuden muotitanssin nimeltä "nikunaku", joka sävelmä pohjautui 1800-luvun kansanmusiikkiin. Tanssia opetettiin tavarataloyleisölle.


title: Karelia (yhtye)

text: Karelia on mukana myös yhdessä Nunnu Big Bandin kanssa levyllä "Nunnu". Rocket Records on julkaissut yhtyeen "Suomi Pop" -albumit CD-kokoelmana vuonna 2012.


title: Karelia (yhtye)

text: Paakkunainen perusti Karelia-yhtyeen uudelleen 1980-luvun taitteessa. Tässä täysin uudistuneessa kokoonpanossa soittivat Paakkunaisen lisäksi Esa Kotilainen (koskettimet), Eerik Siikasaari (kontrabasso, sähköbasso) ja Matti Kontio (kitara, kantele, kielisoittimet) sekä vuodesta 1982 Judo Wasama (rummut, lyömäsoittimet). Yhtyeen viimeisellä, vuonna 1992 äänitetyllä ja vuonna 2005 julkaistulla levyllä on mukana myös Mongo Aaltonen (lyömäsoittimet).


title: The Who Sell Out

text: The Who Sell Out on brittiläisen The Who -yhtyeen vuonna 1967 julkaistu konseptialbumi. Albumille on lisätty kappaleiden väliin humoristisia äänimainoksia, jotta kuuntelukokemus muistuttaisi kaupallisen kanavan radiolähetystä. Levylle sisältyy singlehitti ”I Can See for Miles” (USA #9, UK #10).


title: The Who Sell Out

text: A-puoli


title: The Who Sell Out

text: B-puoli


title: Janne Mertanen

text:
Janne Juhani Mertanen (s. 28. elokuuta 1967, Joensuu) on suomalainen pianisti. Hän on opiskellut Joensuun Konservatoriossa Matti Haapasalon sekä Sibelius-Akatemiassa mm. Erik T. Tawaststjernan oppilaana.
Chopiniin erikoistunut pianisti debytoi Lontoon Wigmore Hallissa Chopin-ohjelmalla vuonna 1994.
Haapakoski, Martti et al: Esittävä säveltaide, Suomen musiikin historia 5, Helsinki: WSOY 2002, s. 148–149.


title: Janne Mertanen

text: == Aiheesta muualla =


title: Marcel Raymond

text: Marcel Raymond oli sveitsiläinen mäkihyppääjä, joka kilpaili 1930-luvulla. Hän voitti maailmanmestaruuden vuoden 1933 MM-kisojen normaalimäen kilpailussa.


title: Oyo

text: Oyo on yksi Nigerian 36 osavaltiosta. Se sijaitsee maan länsiosassa Beninin vastaisella rajalla. Oyon pinta-ala on 28 454 neliökilometriä. Vuoden 2006 väestönlaskennan alustavien tulosten mukaan Oyossa oli 5 591 589 asukasta. Suurin osa väestöstä on joruboita. Osavaltio on saanut nimensä joruboiden historiallisen valtion Oyon (noin vuosina 1400–1835) mukaan.


title: Oyo

text: Oyon pääkaupunki on Ibadan. Ibadanin yliopisto on maan vanhin, se perustettiin 1948 Lontoon yliopiston collegena ja kasvoi autonomiseksi yliopistoksi 1962.


title: Oyo

text: Oyo on maatalousvaltaista aluetta, jossa kasvatetaan viljaa, banaaneja, kaakaota ja muita maataloustuotteita. Myös karjankasvatusta harjoitetaan. Maaperässä on kaoliinia ja akvamariinia.


title: Marie Darrieussecq

text: Marie Darrieussecq (3. tammikuuta 1969 Bayonne) on ranskalainen kirjailija, joka tuli tunnetuksi esikoisromaanistaan Sikatotta (Truismes, 1996). Darrieussecq on syntyisin Ranskan baskialueelta, joka on tunnettu sioistaan. Hän on opiskellut kirjallisuutta École Normale Supérieuressa ja toiminut ranskan opettajana Lillen yliopistossa.


title: Marie Darrieussecq

text: Darrieussecqin esikoisteos sai suurta huomiota: kirja oli Goncourt -palkintoehdokas vuonna 1996 ja sitä myytiin Ranskassa yli kolmesataatuhatta kappaletta. Sikatotta suomennettiinkin nopeassa tahdissa 1997. Suomessakin teoksen menekki oli hyvä, 1998 kirjasta otettiin kolmas painos.


title: Marie Darrieussecq

text: Darrieussecqin tuotannosta on suomennettu toinenkin teos, Kummitusjuttu vuodelta 1998.


title: Asbjørn Ruud

text: Asbjørn Ruud (6. lokakuuta 1919 Kongsberg - 26. maaliskuuta 1989 Oslo, Norja) oli norjalainen mäkihyppääjä.


title: Asbjørn Ruud

text: Ruud dominoi veljiensä Birgerin ja Sigmundin kanssa 1930-luvun mäkihyppyä. Asbjørn voitti yhden maailmanmestaruuden vuonna 1938. Ruud menestyi myös arvostetussa Holmenkollenin kilpailussa: vuonna 1946 hän voitti kilpailun mäkihypyn, ja 1948 hän voitti Holmenkollen-mitalin ollen toinen Ruudin veljeksistä, joka ansaitsi mitalin.


title: Thronar

text: Thronar oli alankomaalainen black metal -vaikutteinen viikinkimetallia soittanut yhtye. Se perustettiin vuonna 1996 nimellä Cerberus. Yhtye julkaisi esikoisalbuminsa "For Death and Glory" vuonna 2005, minkä lisäksi se on osallistunut yhteen split-albumiin ja julkaissut kolme demoa, joista kaksi ensimmäistä vanhalla nimellään. Yhtyeen toinen albumi "Unleash the Fire" ilmestyi 25. kesäkuuta 2008. Vuoden 2009 alussa laulaja Reamon Bloem ilmoitti jättävänsä yhtyeen, ja vähän sen jälkeen yhtye ilmoitti lopettavansa toiminnan.


title: L. Sprague de Camp

text: Lyon Sprague de Camp (27. marraskuuta 1907 – 6. marraskuuta 2000) oli yhdysvaltalainen kirjailija. Hän julkaisi ensimmäisen novellinsa vuonna 1937 scifi-lukemistossa "Astounding Science Fiction".


title: L. Sprague de Camp

text: De Camp alkoi koota Robert E. Howardin jäämistöstä löytyneitä keskeneräisiä käsikirjoituksia ja luonnoksia. Niitä muokkaamalla ja täydentämällä de Camp julkaisi vuonna 1955 kokoelman Howardilta kesken jääneitä kertomuksia. De Camp kirjoitti myös itse sekä yhdessä Björn Nybergin ja Lin Carterin kanssa suuren määrän kokonaan uusia Conan-tarinoita ja toimitti useita uusia novellikokoelmia.


title: L. Sprague de Camp

text: Kirjoittajana De Camp  ei mielellään käyttänyt elementtejä, joita piti mahdottomina – kuten yli valon nopeudella matkustamista. De Camp kirjoitti myös vaihtoehtoisia historioita sekä historiallisia, ei-tieteiskirjallisia tarinoita sekä tietokirjoja. Scopesin oikeudenkäyntiä kuvaavaa The Great Monkey Trialia on pidetty keskeisenä tapausta koskevana tutkimuksena. De Camp ei uskonut kummituksiin eikä yliluonnolliseen ja hänellä oli tapana kumota näennäistieteellisiä väitteitä. De Camp oli skeptikkojärjestö CSICOP:n jäsen. Tietokirjoissaan hän selitti, miten pyramidit ja vastaavat muinaisten kulttuurien rakennelmat on saatu aikaan ja miten eräiden uususkontojen historiaa, muinaisia mantereita ja taruja koskevat väitteet on poimittu tieteiskirjallisuudesta. Lisäksi hän kirjoitti evoluutiosta ja sen tutkimuksesta sekä yleensä teknologian kehityksestä. De Camp kirjoitti myös Robert E. Howardin sekä H. P. Lovecraftin elämäkerrat.


title: L. Sprague de Camp

text: De Camp sai muun muassa Gandalf-suurmestaripalkinnon vuonna 1976 sekä Nebula-suurmestaripalkinnon 1978. Hänet on nimetty yhdeksi tieteiskirjallisuuden Grand Mastereista.


title: Jack DeJohnette

text: Jack DeJohnette (s. 9. elokuuta 1942 Chicago) on yhdysvaltalainen jazz -rumpali, -pianisti sekä säveltäjä. DeJohnette aloitti pianonsoiton 4-vuotiaana ja 14-vuotiaana hän soitti koulunsa orkesterissa rumpuja sekä aloitti yksityistunnit pianonsoitossa Chicago Conservatory of Musicissa. Hän oli pian kysytty muusikko sekä rumpalina että pianistina Chicagon jazzpiireissä. Vuonna 1968 hän liittyi Miles Davisin orkesteriin levyttäen tämän kanssa seuraavana vuonna käänteentekevän "Bitches Brew" -albumin. Niin ikään vuonna 1968 hän levytti ensimmäisen soololevynsä "The DeJohnette Complex".


title: Jack DeJohnette

text: Jack DeJohnetten kanssa työskennelleitä merkittäviä jazzmuusikoita ovat muun muassa John Coltrane, Ornette Coleman, Sonny Rollins, Thelonious Monk sekä Herbie Hancock.


title: Jack DeJohnette

text: DeJohnette esiintyi Tampere Jazz Happeningissä vuosina 1991 Special Edition -yhtyeineen sekä 2007 Ripple Effect -yhtyeineen. Vuonna 2000 hän piti tapahtumassa lyömäsoitintyöpajan. Porissa hän vieraili Special Editionin kanssa 1985 ja Helsingissä Charles Lloydin kvartetin rumpalina jo 1966.


title: Silvana De Mari

text: Silvana De Mari (s. 1953) on italialainen kirjailija. Hän on koulutukseltaan kirurgi, mutta toimii nykyisin psykiatrina.


title: Ninja Cheerleaders

text: Ninja Cheerleaders on vuonna 2008 suoraan DVD:lle julkaistu yhdysvaltalainen komediaelokuva. Elokuvan ohjasi ja käsikirjoitti David Presley. Pääosaa esittävät Trishelle Cannatella, Ginny Weirick ja Maitland McConnell.


title: Ninja Cheerleaders

text: April, Courtney ja Monica ovat kolme kaunista, älykästä ja kovia collegen ensimmäisen vuoden oppilaita. He ovat juuri saamassa päätökseen ensimmäistä lukukautta Los Lomas Malasin collegessa. Kolmikon täytyy pärjätä todella hyvin kokeissa päästäkseen Ivy League yliopistoon. Lisäksi he toimivat strippareina saadakseen rahaa yliopistoa varten. Kaikki tämä vaikeutuu, kun vapaaksi päässyt mafiapomo Victor Lazzaro vaatii nyt Hiroshin omistuksessa olevaa pientä strippausklubia takaisin, joka oli hänen isänsä perustama perheyritys. Tyttöjen täytyy nyt pelastaa senseinsä, jonka aikana heidän täytyy vältellä uteliaita poliiseja, vanhempia ja pervoja collegen valmentajia, sekä taistella tiensä kummallisten rikollisten läpi.


title: ECW World Heavyweight Championship

text: ECW World Heavyweight Championship () oli amerikkalaisen showpaini-organisaatio Extreme Championship Wrestlingin arvokkain mestaruusvyö. ECW:n mestaruus poistettiin käytöstä vuonna 2001 ECW:n mentyä konkurssiin, World Wrestling Entertainmentin ostettua oikeudet ECW-brändiin, vyö palautettiin käyttöön kesäkuussa 2006, jolloin siitä tuli yksi kolmesta WWE:n arvokkaimmasta tittelistä WWE:n mestaruuden ja Raskaan sarjan maailmanmestaruuden rinnalle, tosin uusi, niin sanottu "WWECW":n mestaruus ei koskaan saavuttanut samanlaista arvostusta, kuin kaksi muuta päämestaruutta. ECW:n toimitusjohtaja Paul Heymanluovutti WWE:n uudestaan käyttöön ottaman ECW:n mestaruuden juuri WWE:n mestaruuden voittaneelle ECW:n alkuperäisjäsenelle Rob Van Damille.


title: ECW World Heavyweight Championship

text:
ECW:n tuottaminen lopetettiin 16. helmikuuta 2010 ja sen ohjelmapaikan tiistai-illalle otti WWE:n uusi konsepti WWE NXT. Viimeisenä ECW: mestarina pidetään oli Ezekiel Jacksonia, joka voitti vyön Christianilta 16. helmikuuta 2010 viimeisessä ECW-lähetyksessä. Jackson on myös kaikkien aikojen lyhimpään hallinnut ECW:n mestari, sillä vyö poistettiin taas käytöstä heti Jacksonin voitettua ottelun. Viimeinen alkuperäisen Extreme Championship Wrestlingin ECW:n mestari oli Rhino.
(Dreameria lyhemmän ajan hallitsi Ezekiel Jackson, jonka voiton jälkeen
ECW:n mestaruus poistettiin käytöstä


title: Altea

text: Altea on kaupunki Espanjassa Valencian itsehallintoalueella Alicanten maakunnassa. Altean pinta-ala on 34,4 km². Vuonna 2015 sen väkiluku oli 22 385 asukasta. Altean pääelinkeino on matkailu.


title: Vonda N. McIntyre

text: Vonda Neel McIntyre (28. syyskuuta 1948) on yhdysvaltalainen tieteiskirjailija.


title: Vonda N. McIntyre

text: McIntyre on koulutukseltaan biologi. Tieteiskirjallisuuden kirjoittamisen McIntyre aloitti jo parikymmenvuotiaana osallistuen tunnettuun Clarion-kirjoittajatyöpajaan. Hän oli yksi ensimmäisistä kuuluisuuteen nousseista Clarionin kasvateista.


title: Vonda N. McIntyre

text: McIntyren tuotannosta erottuu erityisesti kaksi palkittua romaania: "Unikäärme" (1978) sekä "Aurinko ja kuu" (1997). "Unikäärme" sai Hugo-, Nebula- ja Locus-palkinnot, ja sitä on pidetty yhtenä parhaimmista ydinsodan jälkeiseen maailmaan sijoittuvista tarinoista. Teos on suurtuhon jälkeisten tarinoiden keskuudessa harvinaisesti perusvireeltään valoisa ja toiveikas. "Aurinko ja kuu" on Ranskan Aurinkokuninkaan Ludvig XIV:n hoviin sijoittuva osin vaihtoehtohistoriallinen teos.


title: Vonda N. McIntyre

text: McIntyren novellituotannosta on suomennettu hänen Finncon-vierailuunsa liittyen ”Siivet” (1979), julkaistu "Tähtivaeltajassa" 1/1995. Novelli oli Hugo- ja Nebula-ehdokkaana.


title: Ayamonte

text: Ayamonte on kaupunki Espanjassa Huelvan maakunnassa Andalusian itsehallintoalueella. Vuonna 2009 kaupungissa oli 20 334 asukasta.


title: Nauplios

text: Nauplios () oli kreikkalaisessa mytologiassa kahden eri mieshahmon nimi:


title: Tomb Raider: Legend

text: Lara Croft Tomb Raider: Legend on Crystal Dynamicsin kehittämä ja Eidos Interactiven vuonna 2006 julkaisema toimintaseikkailupeli. Peli kuuluu "Tomb Raider" -pelisarjaan. Peli on myös maaliskuussa 2011 PlayStation 3:lle julkaistussa "Tomb Raider Trilogyssa" graafisesti paranneltuna.


title: Tomb Raider: Legend

text: Peli aloittaa uuden juonijatkumon, jossa Lara Croftin taustatarina on pienin osin muutettu, osin myös vastaamaan "Tomb Raider" -elokuvaa, mutta pelissä on silti viitteitä aikaisempiin peleihin.


title: Tomb Raider: Legend

text: Lara Croftin lapsuuteen sijoittuvassa takaumassa Lara ja hänen äitinsä Amelia selviytyvät lento-onnettomuudesta Himalajalla. He löytävät salaperäisestä luolasta merkillisen kiven, jossa on miekka. Lara koskiessa miekkaan luolaan aukeaa mystinen portaali, jolloin Amelia käskee Laraa pysymään kaukana. Amelia kuulee ääniä valosta ja sanoo, ettei Lara tahtonut pahaa. Amelia vetää miekan pois kivestä ja katoaa mystisesti.


title: Tomb Raider: Legend

text: Varsinainen peli alkaa, kun Lara on etsimässä täsmälleen samanlaista kiveä Bolivian Tiwanakussa. Laralla on tukenaan Englannista häneen yhteydessä olevat tietokonenero Zip ja tutkija Alister Fletcher. Hän löytää inkoja edeltäneen sivilisaation rauniot sekä yhdysvaltalaisen seikkailijan James Rutlandin, joka on ehtinyt paikalle palkkasoturiarmeijansa kanssa. Rutland pääsee pakoon, mutta mainitsee sitä ennen Laran ystävän Amanda Evertin.


title: Tomb Raider: Legend

text: Lara matkustaa Peruun Paraíson kylään, jossa hän tapaa vanhan ystävänsä Anaya Imanun. Takaumassa nuori Lara tutkii Paraíson raunioita Amandan kanssa, kunnes Amanda vahingossa päästää raunioissa valloilleen jonkinlaisen pedon. Amanda jää raunioihin loukkoon kivien alle, ja Lara ei onnistu pelastamaan häntä ennen kuin rauniot täyttyvät vedellä. Nykyajassa Lara palaa raunioihin ja huomaa, että muinaiset myytit muistuttavat hätkähdyttävästi myyttiä kuningas Arthurista, Excaliburista ja miekasta kivessä. Miekka, jota hän etsii, onkin siis todellisuudessa Excalibur. Hän löytää myös Amandan kengän; on siis mahdollista, että Amanda pääsi turvaan. Päästyään pois kaivauksista Lara sanoo Anyalle, että ei enää ikinä aio pistää ystäviään vaaraan.


title: Tomb Raider: Legend

text: Yakuza-pomo Shogo Takamoto on saanut haltuunsa erään miekan kappaleista. Lara matkustaa Japaniin neuvottelemaan Takamoton kanssa, mutta tämä ei ole neuvottelutuulella. Lara jahtaa Takamotoa Tokion pilvenpiirtäjien huipulle; Excaliburin kappale näyttää syytävän energiaa, jota Takamoto käyttää aseenaan. Lara kukistaa Takamoton ja saa kappaleen itselleen.


title: Tomb Raider: Legend

text: Ghanassa Lara etsii lisää vihjeitä kadonneesta temppelistä ja kohtaa jälleen Rutlandin, jolla myös on miekan kappale. Amanda käy samaan aikaan käymässä Laran kartanossa Englannissa, ja tukiryhmä saa selville, että Amanda lähti Kazakstaniin.


title: Tomb Raider: Legend

text:
Kazakstanissa Lara löytää neuvostoaikaisen tukikohdan, jossa KGB teki huippusalaisia paranormaaleihin ilmiöihin liittyviä tutkimuksia. Tukikohdassa Lara löytää Lancelotin kilveltä näyttävän esineen, jonka takapuolella on kartta. Lara näkee teslan luona Amandan ja yrittää kertoa miten yritti auttaa tätä. Amanda vastaa menneensä sen yli jo kauan aikaa sitten ja käskee palkkasotureitaan estämään Laran seuraamisen. Kukistaessaan palkkasoturit Lara kohtaa Amandan tukikohdan sydämessä. Amanda päästää Paraísossa olleen pedon irti ja häipyy paikalta. Lara kukistaa pedon ja saa jälleen miekan kappaleen.
Samaan aikaan tukiryhmä on saanut selville, että kilven kartta kuvaa Cornwallia. Kartan ilmoittamalle paikalle, jossa tiettävästi oli Arthurin valehauta, on pystytetty Arthur-aiheinen turistirysä, joka on ollut hylättynä monta vuotta. Lara palaa Englantiin ja etsii hylätyn museon raunioiden seasta salaisen sisäänkäynnin. Hän löytää puuttuvan miekan palan suuresta hautakammiosta. Lara taistelee merikäärmettä vastaan ja kohtaa palkkasotureita matkallaan ulos.


title: Tomb Raider: Legend

text: Croftin kartanolla Lara, Alister ja Zip sekä hovimestari Winston keskustelevat, kunnes Lara huomaa, että yhdestä miekan kahvasta on lohjennut pala. Hän katsoo pöydän yläpuolella olevaa taulua, jossa on hänen isänsä ja äitinsä. Hän huomaa äitinsä rintaneulan olevan se lohjennut pala, ja sanoo että se oli hänen äidillään päällä Himalajalla. Niinpä Lara lähtee kohti Nepalia etsimään Ghalali-avainta.


title: Tomb Raider: Legend

text: Himalajalla Lara löytää lentokoneesta Ghalali-avaimen. Hän kulkee pitkin pimeitä luolia ja virtaavia, jääkylmiä jokia, kunnes hän löytää temppelin. Lara saa Excaliburin käyttöönsä, mutta temppeli romahtaa ja Lara pakenee paikalta.


title: Tomb Raider: Legend

text: Lara palaa Bolivian kivialttarille, jossa Amanda käskee Laran perääntyä. Lara tappaa Excaliburilla palkkasoturit ja Rutlandin. Amanda sanoo, että alttari toimii vain kerran, ja että hän aikoi olla se ensimmäinen ja viimeinen. Lara ei luovuta ja joutuu taistelemaan Amandaa vastaan joka muuntautuu Paraíson pedoksi.


title: Tomb Raider: Legend

text:
Voitettuaan taistelun Lara laittaa Excaliburin takaisin paikalleen, avaten portaalin. Lara tajuaa, että portaali kulkee ajassa taaksepäin ja näkee äitinsä Amelian toisella puolella. Amanda käskee irrottamaan miekan. Amelia kuulee Amandan huudon ja hätääntyneenä irrottaa miekan. Alttari räjähtää ja Amanda huutaa Laralle, että tämä pilasi kaiken. Lara sanoo, että kaikki nämä vuodet hän oli syyttänyt itseään vaikka syyllinen olikin Amanda. Amanda sanoo, ettei Laran äiti ole kuollut, vaan että tämä on Avalonissa. Lara tainnuttaa Amandan ja sanoo, että tästä lähtien Amandan jokainen hengenveto on lahja Laralta. Lara lähtee alttarilta ja kertoo radioitse ystävilleen, että hänellä on vielä paljon töitä tekemättä ja että hänen isänsä oli oikeassa.
Pelin Windows-versiolla on 82/100 pistettä Metacritic-kerääjäsivustolla.


title: Branford Marsalis

text: Branford Marsalis (s. 26. elokuuta 1960 New Orleans, Louisiana) on yhdysvaltalainen saksofonisti. Branford Marsalis on syntyisin muusikkoperheestä, josta hänen lisäkseen tunnettuja muusikkoja ovat isä Ellis Marsalis sekä nuoremmat veljet Wynton, Delfeayo ja Jason Marsalis.


title: Branford Marsalis

text: Branford Marsalis aloitti ammattilaisuransa 1980-luvun alussa Art Blakeyn orkestereissa jonka jälkeen hän soitti yhdessä veljensä Wyntonin kanssa vuosina 1982-1985. Vuonna 1985 hän liittyi Stingin taustayhtyeeseen ja soitti tämän kanssa Live Aid konsertissa. Tämän jälkeen hän perusti oman yhtyeensä vuonna 1986. 1990-luvun alussa Marsalis teki useita esiintymisiä Grateful Deadin kanssa ja voitti vuonna 1993 Grammy-palkinnon parhaasta pop-instrumentaalista yhdessä Bruce Hornsbyn kanssa. Hän myös kiersi Miles Davisin kanssa tämän yhdeksi viimeisiksi jääneistä kiertueista.


title: Branford Marsalis

text: Branford Marsalis vieraili kvartetteineen Pori Jazzissa 1990.Lisäksi hän on levyttänyt useiden muusikkojen taustabändeissä.


title: Sayid Jarrah

text: Sayid Hassan Jarrah on Naveen Andrewsin esittämä fiktiivinen hahmo yhdysvaltalaisessa televisiosarjassa "Lost". ”Sayid” on arabiaa ja tarkoittaa mestaria tai herraa ja ”Jarrah” erityisesti hunajalle tarkoitettua astiaa.


title: Sayid Jarrah

text: Sayid on syntynyt Tikritissä ja on viestintäupseeri Irakin tasavaltalaiskaartissa. Hänellä on erittäin ikäviä muistoja Irakin puolustusvoimista, sillä hän on toiminut kuulustelijiana ja kiduttanut ihmisiä saadakseen tietoja. Toisin kuin Sayidia, hänen isäänsä Hassania pidetään sankarina. Sayidin oli tarkoitus saada tietoja kuulustelemalla hänen lapsuudenystäväänsä sekä rakastettuaan Nadiaa. Sayid ei pystynyt mitenkään vahingoittaa häntä, jonka takia hän lavasti Nadian paon ampumalla esimiestänsä sekä itseään jalkaan.


title: Sayid Jarrah

text:
Sayid suostutteli entisen huonetoverinsa, Essamin, Kairon yliopistosta, ryhtymään itsemurhapommittajaksi, jotta Essam ja Sayid saisivat paljastettua kadonneiden räjähteiden olinpaikan. Vakuuttaakseen Essamin Sayid sanoi ryhtyvänsä Essamin pariksi. Tiukalla hetkellä Sayid tarjoutui antamaan Essamille kymmenen minuuttia pakoaikaa. Essam hermostui tajutessaan, että Sayid petti hänet naisen takia ja ampui itsensä.
Sayid vietti Sydneyssä ylimääräisen päivän, jotta pystyi järjestämään Essamille asianmukaisen muslimihautauksen. Ylimääräinen päivä koitui kohtalokkaaksi, sillä Sayid lähti Oceanic Airlinesin lennolle 815 Sydneystä Los Angelesiin.


title: Sayid Jarrah

text: Pian lentokoneonnettomuuden jälkeen Sayid yrittää saada radioyhteyeden ulkomaailmaan, mutta epäonnistuu häiriötä aiheuttavan Rousseaun hätäviestin takia. Hän yrittää saada uudestaan yhteyttä ulkopuolisiin kolmiomittauksen avulla, mutta saareen kiintynyt Locke lyö hänet tajuttomaksi ja rikkoo laitteen. Jo lentokentällä Shannonin tavannut Sayid, tunsi alusta asti kiintymystä häneen ja siksi auttaa Jackia hankkimaan lääkkeet Sawyerilta Shannonin pahenevaa astmaa varten. Sawyer ei luovuta astmalääkkeitä suosiolla, minkä vuoksi Sayid ryhtyy kiduttamaan häntä. Lopulta paljastuu, ettei Sawyerilla edes ole lääkkeitä. Sayid alkaa tuntea kidutuksen takia katumusta, jonka seurauksena menneisyyden haamut alkoivat jälleen vaivata häntä. Syyllisyyden painamana Sayid lähtee yksin tutkimaan saarta, jolloin hän astuu Rousseaun virittämään ansaan. Varastettuaan Rousseaun muistiinpanot ja kartat Sayid pakenee.


title: Sayid Jarrah

text: Palattuaan leiriin Sayid kertoo Shannonille rakastavansa tätä. Sayid rakentaa Shannonille yllätyksenä teltan, jossa he rakastelevat. Sayid lähtee hakemaan vettä, jolloin Walt ilmestyy telttaan. Shannon pelästyy ja lähtee viidakkoon etsimään Waltia. Etsinnän päätteeksi Ana Lucia ampuu vahingossa Shannonin, joka kuolee Sayidin käsivarsille. Saarelle kuumailmapallolla tippunut mies nimeltä Henry Gale joutuu Sayidin runtelemaksi. Sayid yrittää kertoa muille että Gale on yksi Toisista, mutta häntä ei uskota. Lopulta Henry paljastuu Toisten johtajaksi, Beniksi, joka pääsee karkaamaan Michaelin avulla.


title: Sayid Jarrah

text: Selviytyneiden lähdettyä radiomastolle Sayid, Jin ja Bernard jäävät leiriin valmistautumaan Toisten kukistamiseen dynamiitilla. Operaatio onnistuu melkein täydellisesti, mutta Jin epäonnistuu viimeisen dynamiittipötkön räjäyttämisessä. Toiset ottavat heidät panttivangeiksi, mutta lopulta Hurley pelastaa heidät.


title: Sayid Jarrah

text: Sayid saa myöhemmin kuulla Desmondilta Charlien kuolemasta ja hänen varoituksestaan. Sayid kohtaa Locken viidakossa ja kysyy tältä, miksi hän räjäytti sukellusveneen. Myöhemmin Locke kertoo Jackin ryhmälle aikovansa mennä parakeille, mutta Sayid päättää jäädä Jackin ryhmään. Myöhemmin Sayid lähtee hakemaan Charlottea Katen ja Milesin kanssa. Locke ottaa heidät panttivangeiksi, mutta suostuu vaihtamaan Charlotten Milesiin ja päästää Sayidin lähtemään.


title: Sayid Jarrah

text: Myöhemmin Sayid lähtee helikopterilla Desmondin kanssa Kahana-laivalle. Matkan aikana Desmond kokee aikamatkailua ja Sayidin avulla soittaa lopulta Pennylle ja selviää. Sayid ja Desmond tapaavat laivan kapteenin, joka kertoo laivan kuuluvan Widmorelle. He kohtaavat Michaelin laivalla ja kavaltavat hänet kapteenille. Sayid palaa rannalle kumiveneellä. Sun, Jin, Faraday ja Aaron matkaavat laivalle. Sayid lähtee pelastamaan Jackiä Katen kanssa, mutta he joutuvat Toisten vangiksi. Heidät kuitenkin päästetään menemään heidän autettua väijytyksessä Keamyn ryhmää vastaan. Jack, Kate, Sayid, Hurley, Sawyer ja Frank lentävät kopterilla laivalle, mutta Sawyer hyppää pois polttoaineen säästämiseksi. He onnistuvat pääsemään laivalle, mutta joutuvat lähtemään heti tankkaamisen jälkeen laivalla olevan pommin vuoksi. Sun, Desmond ja Aaron ehtivät kopteriin ennen räjähdystä, joka pudottaa kopterin mereen. Oceanicin kuutoset ajelehtivat meressä, kunnes Pennyn etsintäalus löytää heidät. Selviytyneet jatkavat Membata-saarelle, kun Desmond ja Frank jäävät laivalle. Saarelle päästyään he pelastuvat.


title: Sayid Jarrah

text: Lehdistötilaisuuden jälkeen Sayid palaa rakastettunsa Nadian luo ja he menevät naimisiin. Nadia kuitenkin murhataan ja Sayid järjestää hänelle hautajaiset. Sayid kohtaa Benin, joka kertoo hänelle kuka murhasi Nadian. Sayid ampuu murhaajan ja hän siirtyy toimimaan Benin salamurhaajana. Sayid tappaa muun muassa Widmorelle työskennelleen naisen Saksassa sekä miehen Moskovassa. Ben vapauttaa Sayidin työstään. Dominikaanisessa tasavallassa Sayid toimii hyväntekeväisyysjärjestössä lakattuaan työskentelemästä Benille. Locke pyytää Sayidia palaamaan saarelle, mutta tämä kieltäytyy. Ben vierailee Sayidin luona, kertoen Locken kuolleen ja kehottaen tätä auttamaan Hurleyta.